U susret 40. Planinarskom maratonu na Fruškoj gori | Skupština Grada Novog Sada\nU susret 40. Planinarskom maratonu na Fruškoj gori\nJubilarni 40. Planinarski maraton na Fruškoj gori održaće se za vikend, 22. i 23. aprila, a organizatori očekuju da nadmaše rekord po brojnosti, rečeno je danas na konferenciji za novinare u JP SPC “Vojvodini”, upriličene povodom priprema poznate sportsko-rekreativne manifestacije. Na današnjoj konferenciji predsednik Skupštine Grada Novog Sada Zdravko Jelušić pozvao je Novosađane i Novosađanke, ali i sve ljubitelje prirode, da 22. aprila dođu na Frušku goru, da sa decom dođu u prirodu, promene svoju dnevnu rutinu i vrate se kući ispunjeni zadovoljstvom.\n– Naša je obaveza da podržimo manifestaciju kakva je popularni Fruškogorski maraton, posebno što se ove godine održava jubilarni 40. po redu. Iskreno se nadam da ćemo ove godine po brojnosti premašiti 2013. godinu, kada je na Fruškogorskom maratonu učestvovalo više od 18.500 ljudi – poručio je predsednik novosadske Skupštine Zdravko Jelušić.\nKonferencija je održana na Spensu, a direktor JP SPC “Vojvodina” Milan Jarić istakao je da im u novosadskom preduzeću imponuje što mogu da učestvuju u organizaciji Fruškogorskog maratona.\n– Uvek smo tu da podržimo manifestaciju koja ima za cilj promociju sporta – kazao je Jarić.\nPredsednik Organizacionog odbora Fruškogorskog maratona Milivoj K. Nastasić precizirao je da su za 40 godina, od kako se održava maraton, uspeli “da Frušku goru napune ljudima, da je ožive, te da se Fruška gora sada doživljava kao prostor gde čovek može da okrepi dušu”. On je dodao da se četiri staze Fruškogorskog maratona boduju za kvalifikacije za svetsko prvenstvo – trku oko Mon Blana.\n– Ovogodišnji maraton ima 19 staza, a Fruškogorski maraton je jedan od najtežih u Evropi, zbog ritma staza koji je dinamičan i često se menja – podvukao je Nastasić.\nOn je objasnio da se ovako veliki događaj ne može održati bez kotizacije, a ona, za učestvovanje na stazama do 49 kilometara iznosi 200 dinara. Za ostale staze, iznos kotizacija zavisi od odabira same staze, ali u nju ulazi i smeštaj i hrana. On je pozvao učesnike da uplate kotizaciju pre dana održavanja trke, kako se ne bi stvarale velike gužve na startu, na Popovici, a kotizacija se može uplatiti na račun manifestacije.\nSve dodatne informacije u vezi sa ovogodišnjim Fruškogorskim maratnom mogu se dobiti i na sajtu http://www.fruskogorski-maraton.com/.


Provod u Fensi Kafani ove nedelje | Beograd Noću\nProvod u Fensi Kafani ove nedelje\nFensi Kafana, vesti • 03. Jul 2013.\nProvod u Fensi Kafani ove nedelje.\nKafana Fensi Kafana, osim što pruža nezaboravno iskustvo u prelepom ambijentu na vodi, uvek je dobro mesto za lud provod i sa razlogom nosi titulu jedne od najposećenijih beogradskih kafana. Razlog za to je, između ostalog, uvek kvalitetan muzički program.\nOva sreda rezervisana je za Grandove zvezde koje uvek rado nastupaju u Fensi Kafani. Gosti će moći da čuju mladog pevača Dragija Domića, koga nazivaju naslednikom Šabana Šaulića. On će binu deliti sa talentovanom Jelenom Kostov, što garantuje dobar provod. Publiku će iste večeri zabaljvati i Andreana Čekić, čiji je hit „Neraspoložena“, za koji je nedavno snimila spot, sve popularniji.\nVeć u četvrtak, 4. Jula, kafana Fensi Kafana ponovo će biti scena Mire Škorić. Pored standardnog repertoara, Mira će pevati i hitove sa svog nedavno objavljenog albuma. Ko nije posetio njen nastup prošlog četvrtka, u našoj galeriji može pogledati šta je poropustio, a zatim i rezervisati svoje mesto.\nPetak će u Fensi Kafani sa vama provesti zvezda Granda, Jelena Gerbec, koja uvek napravi fenomenalnu atmosferu. Publika će moći da uživa u njenoj baladi „Ovo je vreme nevreme“, ali i mnogim drugim hitovima.\nOve subote u kafani Fensi Kafana, kao što su redovni gosti već navikli, nastupaju Sanela i Neša.\nVaš portal Beograd Noću uvek je tu da Vam olakša snalaženje u burnom noćnom životu Beograda. Kao i uvek, rezervacije za sva dešavanja u Fensi Kafani možete izvršiti upravo ovde. Putem našeg korisničkog Call Centra 063 33 33 44 ili Online.


Izvor: RTS, 21.Maj.2019, 21:42\nKurs zaoštravanja sankcija protiv Rusije neće pomoći timu ukrajinskog predsednika Volodimira Zelenskog u rešavanju problema na jugoistoku zemlje, kazao je novinarima portparol Kremlja Dmitrij Peskov.\nPeskov je rekao da retorika o sankcijama protiv Rusije nije nova.\n"A, što je najvažnije, ova retorika neće pomoći Ukrajini u rešvanjuproblema >> Pročitaj celu vest na sajtu RTS << na jugoistoku", kazao je Peskov, komentarišući poziv Zelenskog za jačanje pritiska na Rusiju.\nPortparol Kremlja naglasio je da ni SAD ni Rusija ne mogu da izvrše ono što stoji na listi sporazuma iz Minska.\n"Kijev može i treba to da primeni", rekao je Peskov.\nSeverni tok će biti završen bez obzira na sankcije\nKremlj je uveren da će se izgradnja Severnog toka 2 završiti uprkos mogućim američkim sankcijama.\n"Projekat je već implementiran u velikoj meri, postoji uverenje da će biti završen na dobrobit evropskih potrošača gasa", rekao je Peskov, prenela je agencija Tas.\n"To je međunarodni projekat, u kojme učestvuje čitava grupa međunarodnih velikih kompanija, projekat je već u velikoj meri implementiran, obezbeđeno je i finansiranje projekta i on ide napred prilično brzo", rekao je Peskov.\nAmerički ministar energetike Rik Peri izjavio je da će "u ne tako dalekoj budućnosti" biti usvojen Zakon o sankcijama kojim će se uvesti ograničenja za kompanije uključene u projekat "Severni tok 2".\nBeta: Kremlj upozorio Zelenskog koji od SAD traži nove sankcije Rusiji\nB92: Kremlj upozorio ukrajinskog predsednika: Tako nećete rešiti konflikt\nVesti-online.com: Moskva reagovala na američki ultimatum Turskoj\nVostok.rs: Kremlj: Od Kijeva očekujemo konkretne korake, sprovođenje Minskih sporazuma


U vezi priključenja na gasnu mrežu, koje stanovnike našeg mesta sve više interesuje, razgovarali smo sa Draganom Kulundžićem iz pančevačke gradske uprave koji je, pored ostalog, zadužen i za ovu oblast.\n- Zainteresovani građani počinju proceduru za priključenje na gasovod tako što najpre kontaktiraju vlasnika mreže, u ovom slučaju to je “MT Gastel“ iz Beograda, sa pitanjem da li postoji mogućnost priključenja, najavljuje prvi korak Kulundžić. Kako “MT Gastel“ još uvek nije pustio u funkciju gasovod, trenutno ne postoji procedura i cenovnik priključenja. Procedura koju ima JP “Srbijagas“, a pretpostavka je da će takva biti i u slučaju “MT Gastela“, izgleda ovako:\n- Stranka podnosi zahtev distributeru, prilaže vlasnički list i kopiju plana vodova koje je prethodno dobila u RGZ Pančevo (cene zavise od slučaja do slučaja), kaže Kulundžić. I dodaje: - Da bi se objekat priključio potrebno je da ima minimum građevinsku dozvolu, da je objekat završio legalizaciju ili da ima upotrebnu dozvolu. Nelegalni objekti ili oni koji su još u proceduri legalizacije ne mogu se priključiti - ističe Kulundžić.\nPo podnošenju zahteva, predstavnik distributera izlazi na teren i u dogovoru sa vlasnikom objekta utvrđuje lokaciju budućeg priključka. Distributer je dužan da izda Rešenje o odobrenju za priključenje sa crtežom lokacije budućeg priključka.\nStranka po dobijanju rešenja od distributera angažuje preduzeće za projektovanje priključnog gasovoda i unutrašnje gasne instalacije. Nakon izrade projektne dokumentacije, stranka ovlašćuje projektanta da elektronskim putem podnose zahtev Gradskoj upravi Grada Pančeva sa plaćenim uplatnicama i to u iznosu od: 1.050, 2.000 i 5.980 dinara. Uz projektnu dokumentaciju stranka je dužna da, u slučaju da ima suvlasnika na predmetnom objektu, plodouživaoca ili hipoteku, dostavi overenu saglasnost\n- Po podnošenju zahteva Gradska uprava po službenoj dužnosti od RGZ-a Pančevo traži vlasnički list koje stranka mora da plati i u roku od pet dana izdaje rešenje, napominje Kulundžić.\n- Nakon izdatog rešenja od osam dana a ne duže od dve godine stranka stranka je dužna da podnese zahtev za prijavu radova uz plaćanje novih taksi: 5.980, 2.000 i 500 dinara.\nSa rešenjem Gradske uprave, stranka sklapa ugovor sa distributerom i plaća cenu priključka.\nDragan Majstorović iz “MT Gastel“ za naš list kaže da su radovi intenzivirani i da građani koji su zainteresovani za gasni priključak treba da razmišljaju o uslovima koji su potrebni za priključak. Cena priključka još uvek nije definisana i ona je tržišna, ali po ugovoru koji je potpisan sa Mesnom zajednicom stoji da cena ne može biti viša od 1000 eura, sa mogućnošću otplate na rate. U tu cenu uključeni su radovi na postavljanju cevi od mreže do seta u dvorištu domaćinstva kao i sam set, ali i prethodni radovi koje je vlasnik mreže izveo na sistemu.\n- Radove privodimo kraju ali osim poslova koje obavljamo na terenu neophodno je i “papirološki“ završiti odnose sa Gradskom upravom i sa “Srbijagasom“. Najoptimalnije je da će gas poteći u toku grejne sezone 2022/23, a do tada, preporuka je građanima da završe sve poslove oko legalizacije svojih objekata, kako bi posle lako realizovali gasni priključak - ističe Majstorović.\nMore in this category: « Zasedao Savet MZ Starčevo


Vranje dobija novu manifestaciju „Vranjska gradska pesma” - JuGmedia\nNa sednici Gradskog veća u sredu, formiran je Organizacioni odbor za realizaciju manifestacije “Vranjska gradska pesma”, koja će po prvi put biti održana u Vranju, a prema rečima većnice za kulturu Zorice Jović, manifestacija će koštati oko 300 000 dinara.\n“Za sada je u planu toliki iznos, ali videćemo da li će se nešto promeniti kada bude napravljen kompletan program. Manifestacija će biti održana 20. ili 21. februara, u periodu kada se navršava 50 godina od smrti Stane Karaminge, autorke pesme Dimitrijo, sine Mitre. Članovi Organizacionog odbora biće, između ostalih, i njeni potomci. To nam je i bio cilj, da ovom manifestacijom na neki način obeležimo godišnjicu smrti Stane Karaminge”, kaže Jovićeva.\nS obzirom na to, dodaje, da se ova manifestacija održava prvi put, prisutna je podrška kompletnog gradskog rukovodstva za njenu realizaciju.


Za ''Čuku'' Kup ima poseban značaj - Sportske.net\nZa ''Čuku'' Kup ima poseban značaj\nRoma otkazala posetu Čukaričkom!Roma u ponedeljak stiže na Banovo brdo!Popović zadovoljan, ''Profa'' preuzeo krivicu za porazZvezda - Još dve 'mine' do kraja godine!SL - Sjajni Filip Knežević, Borac i Čukarički nastavljaju po starom!\nČukarički, aktuelni osvajač Kupa Srbije, sutra će gostovati u Ivanjici ekipi Javor Matisa u osmini finala tog takmičenja.\n"Igramo protiv odličnog tima i kluba koji pod vođstvom trenera (Aleksandra) Janjića hoće da igra fudbal. Mogu da budu baš nezgodni. Uvek idemo sa pozitivnim željama. Imamo obavezu iz prošle sezone, kad je ostvaren veliki uspeh, da odigramo kvalitetnu utakmicu i da, ako je to moguće, prođemo u četvrtfinale", rekao je Popović i dodao da je gostovanje Javoru u Kupu "najteže moguće".\n"Ulazimo u poslednjih petnaestak, dvadeset dana ove teške sezone. Igrači su preumorni. U dilemi smo da li na ovoj utkakmici da igramo sa igračima koji imaju prelom nosa i druge probleme.\nSvi momci hoće da igraju, a ko će biti na terenu, odlučićemo za vreme puta u Ivanjicu gde očekujem dobre uslove za igru. A i bilo kakvi uslovi da budu, igrači moraju da su spremni. Profesionalac ne bira kad igra i u koje vreme", kazao je Popović.\n"Sigurno da nam neće biti lako. Imamo pritisak jer smo ovo takmičenje osvojili prošle sezone i idemo dole da se nadigravamo. Publika će moći da vidi dobar i kvalitetan fudbal.\nNaša odbrana dobro funkcioniše i to je važno za ekipu. U suštini ceo tim igra dobro. Kao profesionalci moramo da budemo uvek maksimalni. Sigurno da nas pobede drže. Da ih nema ko zna kako bi bilo", rekao je Ostojić.\nNovinare je na konferenciji interesovalo i da li će Čukarički po planu zimske pripreme obaviti u Turskoj.\n"Mogu da vam kažem lično šta mislim, konačnu odluku doneće predsednik kluba Dragan Obradović i sportski direktor Vladimir Matijašević. Uvek imamo kao mogućnost Kipar, ali za sada se ništa nije menjalo.\nKoliko sam upoznat, platili smo jedan deo za boravak u hotelu u Turskoj, kao i za avionske karte. Opet ističem, na kraju će prelomiti predsednik i sportski direktor", rekao je Popović.


HRVATSKA IMA NOVI PRAVILNIK: Prevoznici iz BiH pred velikim problemima u tranzitu | Banjaluka.net\nHRVATSKA IMA NOVI PRAVILNIK: Prevoznici iz BiH pred velikim problemima u tranzitu\nRepublika Hrvatska, odnosno Ministarstvo mora, prometa i infrastrukture donijelo je „Pravilnik o određivanju javnih cesta“ po kojima se mora odvijati tranzitni saobraćaj, a koji će nanijeti veliku štetu prevoznicima u BiH, tvrde u Spoljnotrgovinskoj komori BiH koja traži od nadležnih institucija BiH hitnu reakciju.\nNaime, kako navode u svom dopisu, novim Pravilnikom su određene ceste po kojima se mora odvijati tranzitni saobraćaj teretnih vozila iznad 7,5 tona nosivosti u ukupne dužine do 14 metara gdje je propušteno utvrđivanje javnih puteva koje vode do i od pojedinačnih graničnih prelaza između BiH i Hrvatske, prenosi capital.ba.\nTi prelazi su definisani kao prelazi za međunarodni putni prevoz roba na osnovu Ugovora između BiH i Hrvatske, a u pitanju su Ivanica-Gornji Brgat, Velika Kladuša – Maljevac, Brčko – Gunja, Strmica – Strmica te Osoje – Vinjani Gornji.\n„Na ovaj način onemogućeno je korištenje tih graničnih prelaza za tranzit roba iz BiH kroz Republiku Hrvatsku sa nizom negativnih posljedica na privredu značajnog dijela BiH, što ne samo da je u suprotnosti sa Ugovorom o graničnim prelazima, nego je i u suprotnosti sa odredbama Sporazuma o stabilizaciji i pridruživanju“, navodi se u dopisu STK BiH.\nPoručuju i kako već dolaze reakcije privrednika i Vlade Unsko-Sanskog kantona sa zahtjevima za rješavanje ovog problema koji kako upozoravaju može izazvati ogromne negativne posljedice po privredu BiH.\nOznake: Spoljnotrgovinska komora BiH


CIK izrekao 58 hiljada eura kazni, najvišu Srpskoj listi, slijedi LDK - Gorapress.net\n01.10.2019. u 17:33\nCIK izrekao 58 hiljada eura kazni, najvišu Srpskoj listi, slijedi LDK\nOdbor za žalbe i prigovore na izborima CIK izrekao je od početka izborne kampanje 25. septembra, više od 58.000 eura kazni političkim strankama, a najvišu Srpskoj listi u vrednosi od 30 hiljada evra, prenosi Lajmi.\nŠef sekretarijata u Odboru Mul Desku rekao je za Radio Slobodna Evropa da su politički subjekti pojačali svoje izborne aktivnosti, ali i uvećali novčane kazne zbog podnošenja brojnih žalbi za kršenje kodeksa ponašanja.\nDesku je naveo da je LDK kažnjen sa 14.100 eura, PDK sa 6.100 eura, koalicija Alijanse za budućnost Kosova – Socijaldemokratske stranke 6 hiljada eura i koalicija Socijaldemokratska inicijativa – Alijansa za novo Kosovo i Stranka pravde sa 2.500 eura.\nRazlozi za izricanje kazni su plakati na javnim mjestima, upotreba djece u kampanji, pritisak na birače da glasaju za određenog političkog subjekta, zatim, korišćenje javne pozicije u svrhu dobijanja glasova, upotreba govora mržnje i distribucija video zapisa na društvenim mrežama, podvukao je on.\nZa prijevremene parlamentarne izbore, Centralna izborna komisija potvrdila je 25 političkih subjekata, od kojih 20 političkih stranaka, četiri koalicije i jednog nezavisnog kandidata.\nNa osnovu lista kandidata za poslanike svih ovih političkih subjekata, u trci za 120 mjesta u parlamentu Kosova je 1.068 kandidata.


"Beograd 2020" u Gimaraešu – evropskoj prestonici kulture 2012. | DuB\nNaslovna » BG svaštara » Beograd 2020 » „Beograd 2020“ u Gimaraešu – evropskoj prestonici kulture 2012.\nNeko drugi 20. juni 2012. Beograd 2020 Postavite komentar\nDirektor Agencije za evropske integracije i saradnju sa udruženjima i član Odbora „Beograd 2020“ Danko Runić, i Milena Rajković, direktorka Ustanove kulture „Parobrod“, sastali su se sa Paolom Kruzom, članom borda Fondacije „Gimaraeš – evropska prestonica kulture 2012“, i Ruijem Katarinom, njenim izvršnim direktorom, saopšteno je iz te agencije.\nDanko Runić i Milena Rajković sa grupom od 25 mladih ljudi, odabranih na javnom konkursu, borave u studijskoj poseti ovogodišnjoj evropskoj prestonici kulture. Poseta se realizuje u okviru projekta „Portugal i ja“ u organizaciji gradske opštine Stari grad, Kancelarije za mlade Starog grada i Ustanove kulture „Parobrod“.\n– Iako neuporedivo manji od Beograda, Gimaraeš je grad u kome se nalaze neke od najznačajnijih institucija kulture u Portugalu, koje u okviru stalnih programa prikazuju nacionalnu baštinu ove zemlje. Zbog toga, iskustva Gimaraeša mogu biti od izuzetnog značaja za grad Beograd i naše napore da postanemo evropska prestonica kulture 2020. godine, a pogotovo programi kojima se na inovativan i interaktivan način posetiocima kulturnih sadržaja približava nacionalno istorijsko nasleđe. Sve aktivnosti vešto su usklađene sa tendencijama u savremenoj umetnosti, pa tako ponuda u Gimaraešu uključuje programe iz svih oblasti umetnosti i kulture koji su realizovani na visokom profesionalnom nivou – rekao je Runić.\nMilena Rajković, direktorka UK „Parobrod“, ocenila je da je susret sa predstavnicima Fondacije „Gimareš 2012“ i prezentacija velikog kulturnog projekta od neprocenjivog značaja za sve koji radom i aktivnostima svakodnevno nastoje da unaprede kulturni život Beograda.\n– Učesnici studijskog putovanja imali su privilegiju da se upoznaju i informišu o načinima koncipiranja dugoročne strategije u oblasti kulture i realizaciji projekta prestonice kulture. Imajući u vidu da će upravo ovi mladi ljudi svojim angažovanjem doprinositi realizaciji projekta „Beograd 2020“, čini misiju studijskog putovanja „Portugal i ja“ ispunjenom – naglasila je Milena Rajković.\nČlan borda Fondacije „Gimaraeš 2012“ Paolo Kruz podržao je nastojanje grada Beograda da se kandiduje za ovu titulu 2020. godine i istakao važnost uključivanja institucija kulture, udruženja, nezavisne umetničke scene, a posebno mladih ljudi već u pripremne faze ovog projekta. (Beoinfo)\nTagovibeograd 2020 bg svaštara dub gimaraeš\nPrethodni Festival novih komunikacija na Belefu\nSledeći Postavka „Biti Rimljanin“ u Starom dvoru


Pismo /Biden pozvan da odgovori na prijetnje suverenitetu BiH / Radio Sarajevo\nFoto: Kolaž/Biden pozvan da odgovori na prijetnje suverenitetu BiH\n14. 12. 2021. u 13:07:00 Fena\nGrupa Bosanaca i Hercegovaca i Amerikanca porijeklom iz BiH ujedinjenih u "Radnu grupu za Bosnu i Hercegovinu" uputila je pismo predsjedniku Sjedinjenih Američkih Država Josephu Bidenu apelirajući da odlučno odgovori na prijetnje suverenitetu i teritorijalnom integritetu BiH.\nPismo je u ime Radne grupe potpisao David Pettigrew, profesor filozofije i studija holokausta i genocida na Državnom univerzitetu Southern Connecticut i član Upravnog odbora Studijskog programa za proučavanje genocida na Univerzitetu Yale.\nKako su naveli u pismu, od ključnog je značaja da se "nacionalisti iz reda bosanskih Srba i bosanskih Hrvata spriječe u destabilizaciji Bosne i Hercegovine putem prijetnji otcjepljenjem ili daljim produbljivanjem etničkih podjela, razvojem događaja koji bi u konačnici omogućio ostvarenje ciljeva genocida i međunarodne agresije iz 90-ih godina".\nAmbasada SAD / Amerika čvrsto stoji uz Bosnu i Hercegovinu: Stigla Bidenova čestitka\nPotpisnici pisma napomenuli su da je važno podržati visokog predstavnika međunarodne zajednice u BiH koji je vrhovni tumač i zaštitnik provedbe Dejtonskog mirovnog sporazuma.\nČlan Predsjedništva BiH Milorad Dodik u skorije vrijeme je pojačao napore na destabilizaciji Bosne i Hercegovine i regije istovremenim bojkotom državnih institucija, podrivanjem Ustava i prijetnjama o osnivanju entitetske vojske.\nU izvještaju od 5. novembra 2021. godine Vijeću sigurnosti Ujedinjenih nacija, visoki predstavnik Christian Schmidt je upozorio da bi takve radnje predstavljale napuštanje ustavnog uređenja BiH i dejtonskog okvira i da "bi imale praktični učinak otcjepljenja RS" od BiH.\nVisoki predstavnik je ovakav razvoj događaja nazvao "ozbiljnim napadom" na Dejtonski mirovni sporazum koji je osujetio svaku nadu u mir i pomirenje u Bosni i Hercegovini.\nJoš značajnije je, međutim, da se svaki takav potez RS ka otcjepljenju ili "autonomiji" ne smije shvatiti kao ništa manje nego ostvarenje njenih genocidnih osnivačkih ciljeva, smatraju u Radnoj grupi za BiH.\nPodsjećaju da je Pretresno vijeće Haškog tribunala oglasilo Radovana Karadžića krivim za udruženi zločinački poduhvat kojim se nastojalo trajno ukloniti nesrpsko stanovništvo s teritorije na koju su bosanski Srbi polagali pravo i uspostaviti etnički homogenu državu.\nSadašnji predsjednik SAD-a Biden je 13. decembra 1995. godine osudio zlodjela nazivajući ih "srpskim genocidnim poduhvatom" i "surovim genocidom", a svoju posvećenost BiH okarakterizirao je kao posvećenost vrijednostima pravde i obećanju da se genocid više nikada neće dogoditi te su apelirali na Bidena da to obećanje ispuni tako što ćete svoj diplomatski tim uputiti da osigura neostvarivanje genocidnih ciljeva.\n"Nakon izjave državnog sekretara Anthonyja Blinkena od 9. decembra o važnosti prevencije genocida u kojoj on također osuđuje poricanje genocida, naše pismo naglašava potrebu da predsjednik Biden spriječi ponavljanje međunarodne agresije i genocida u BiH. S obzirom da RS poduzima korake za formiranje vlastitog pravosuđa i vojske, pa situacija nikada nije bila ozbiljnija", upozorio je Pettigrew u izjavi za Fenu.\nPismo / Kurtćehajić poziva Joea Bidena da pomogne BiH da se ispravi historijska nepravda\nU pismu je također upozoreno i da predsjednik HDZ-a Dragan Čović insistira na reformi Izbornog zakona kojom bi se, kako navode, omogućio izbor predstavnika njegove stranke HDZ (Hrvatska demokratska zajednica) u Predsjedništvo BiH, a time bi se "osnažile etničke podjele, dovelo do stvaranja trećeg entiteta i dalje destabilizacije BiH".\n"Stoga apeliramo da uputite pregovarački tim koji bi odbio takav prijedlog reforme izbornog zakonodavstva i omogućio tranziciju BiH iz države sastavljene od "konstitutivnih naroda" u modernu liberalnu demokratiju građana s jednakim pravima i dignitetom", navodi se u pismu.\nTakođer, podsjećaju da takve ciljeve otvoreno podržava Ruska Federacija koja na njih gleda kao na priliku za sprečavanje euroatlantskih integracija Bosne i Hercegovine, a nedavno su iz Rusije kazali da na članstvo BiH u NATO-u gledaju kao na neprijateljski čin na koji bi oni morali reagirati.\nS obzirom na suočavanje BiH s prijetnjama iz RS i miješanje Rusije, apelirali su na diplomate pod Bidenovim vodstvom da se zalažu za pojačanje prisustva EUFOR-a u BiH i pokretanje planiranja NATO-a za vanredne situacije.\nIzrazili su uvjerenje da će Sjedinjene Američke Države odgovoriti nepokolebljivom posvećenošću vrijednostima pravde, demokratije i ljudskih prava uz trajno obećanje da se spriječi ponavljanje genocida i međunarodne agresije u BiH.\nOsim profesora Pettigrewa, pismo Bidenu potpisuju i bosanskohercegovačko-američki državljani s istaknutim karijerama u obrazovanju, medicini i pravu, kao i prijatelji BiH, a podržali su ih Satko Mujagić, Munira Subašić, Bakira Hasečić i druge preživjele žrtve rata.\nTagovi: Joe Biden pismo Bosna i Hercegovina SAD\n! / Schmidt osudio odluke NSRS: Radikalne političke aktivnosti prijetnja stabilnosti BiH\nPredsjednik Srbije / Vučić se prvi put oglasio nakon skandaloznih odluka NSRS\n! / Turska ambasada u BiH se oglasila o dešavanjima u NSRS: Ovo je njihova poruka


Tanjug 1. marta 2021. 09:35\nBEOGRAD – Diskriminacija potrošača u okviru EU postoji, kaže hrvatska poslanica u Evropskom parlamentu Biljana Borzan i navodi da je sprovela istraživanje koje je pokazalo da su naizgled isti proizvodi u Hrvatskoj slabijeg kvaliteta nego u Nemačkoj.\n„Nažalost, nemamo podataka kakva je situacija sa zemljama van EU, ali sve promene koje unutar EU ostvarimo vredeće i za one države koje će tek ući u Uniju“, kaže Borzan, koja je i potpredsednica evropskih socijalista.\n„Usvojili smo zakon koji brani ovu vrstu diskriminacije i kada stupi na snagu opet ćemo ispitati tržište. Propisane su i velike kazne. Mislim da je to odličan primer prednosti članstva u EU, jer takvu kontrolu tržišta ne bi mogli ostvariti kroz nacionalne propise“, navodi Biljana Borzan.\nBorzanova kaže da „njena kancelarija u Parlamentu radi kao mali centar za potrošače“, a članica je u parlamentarnom Odboru za zaštitu okoline, javno zdravstvo i sigurnost hrane i navodi.\n„Uz to, zaštita prava potrošača na zajedničkom evropskom tržištu je moj prioritet od prvog dana u Evropskom parlamentu, od 2013. godine“, naglašava Borzan.\nTrenutno, kako kaže, intenzivno radi na detaljima koje predviđa EU strategija „Od polja do stola“ za koju navodi da predviđa izmene u načinu oznacavanja porekla hrane, u kojem, smatra, postoje „rupe“ koje dopuštaju skrivene marketinške prakse.\n„Proizvođaci su naravno slobodni da koriste uvozne sirovine radi bolje cene ili dostupnosti, ali se potrošač ne može dovoditi u zabludu kako je proizvod domaći. Takve prakse su česte kada se radi o maslinama, začinima, suhomesnatim proizvodima i konzerviranoj ribi“, ističe Biljana Borzan.\nNajavila je da će naredne godine, kao jednu od mera u borbi protiv epidemije gojaznosti EU predložiti obavezne oznake nutritivne vrednosti hrane na pakovanju.\n„Cilj je da oznaka bude jasna i razumljiva, da potrošaču jednostavno ‘prevede’ deklaraciju o sastojcima i pomogne da razazna koji proizvodi na polici u trgovini imaju bolju nutritivnu vrednost“, navodi Borzan.\nVeć sedam godina evroposlanica Biljana Borzan bavi se i pitanjem „ugrađivanja kvarova u tehničke uređaje“, nakon isteka garancije.\n„Građani se najviše žale na mobilne telefone, mašine za pranje veša, printere, televizore i usisivače. Istraživanje koje je radilo Evropsko udruženje potrošača je pokazalo da se većina proizvoda kvari u drugoj ili trećoj godini rada, upravo nakon što istekne garancija“, kaže Borzan.\nNavela je da su nedavno izglasani njeni predlozi za produženje trajanja uređaja, jeftinije i dostupnije rezervne delove, kao i zabranu ugrađenih kvarova.


Vanredna situacija u delu Nove Varoši zbog problema sa snegom - Društvo - Dnevni list Danas\nPočetna » Društvo » Vanredna situacija u delu Nove Varoši zbog problema sa snegom\nVanredna situacija u delu Nove Varoši zbog problema sa snegom\nZbog snega, koji je protekla dva dana intenzivno padao i izazvao velike probleme, na delu opštine Nova Varoš je proglašena vanredna situacija.\nBranko Bjelić, zamenik predsednika opštine, rekao je za Danas da je vanredna situacija proglašena u selima Dragalica, Negbina, Jasenovo, Božetići, Bela Reka, Akmačići, kao i u delovima prigradskih naselja.\n„Sneg je, uz jak vetar, padao 48 sati i stvorili su se snežni nanosi preko jednog metra. Redovnim aktivnostima nismo mogli da oklonimo probleme i rizike po stanovništvo i objekte, pa smo proglasili vanrednu sutuaciju na tom podrčju, kako bismo angažovali sva rapoloživa sredstva i saobraćajnice stavili u funkciju“, kazao je za Danas Bjelić.\nOn je dodao da je Opštinski štab za vanredne situacije danas pozvao preduzeća u toj opštini da tom štabu stave na raspolaganje svoju tešku mehanizaciju i kazao da se nada da će „za dva ili tri dana svi putevi na tom području biti prohodni“.\nnova varosSnegvanredna situacijaNova Varoš


Zvizdić učestvovao na godišnjoj skupštini MMF-a i Svjetske banke\nObjavljeno: 19.10.2019. u 10:15\nGodišnjoj skupštini je prisustvovao i guverner Centralne banke BiH Senad Softić – saopćeno je iz Vijeća ministara BiH\nPredsjedavajući Vijeća ministara Bosne i Hercegovine Denis Zvizdić\nGodišnjem sastanku prisustvuju šefovi vlada, ministri finansija, bankari, predstavnici privatnog sektora, organizacija civilnog društva itd.\nTeme o kojima se razgovara su pitanja od globalnog značaja, uključujući svjetske ekonomske izglede, iskorjenjivanje siromaštva, ekonomski razvoj i efekti pomoći, te mnoge druge koje se tiču globalne ekonomije, međunarodnog razvoja i svjetskog financijskog sistema.\nGodišnjoj skupštini je prisustvovao i guverner Centralne banke BiH Senad Softić – saopćeno je iz Vijeća ministara BiH.\nZvizdić je prisustvovao i redovnom sastanku Holandsko-belgijske konstituence Svjetske banke i Međunarodnog monetarnog fonda. Na sastanku je najavljeno da će Bosna i Hercegovina biti domaćin sastanka konstituence Međunarodnog monetarnog fonda i Svjetske banke, koji će biti održan u Sarajevu u junu 2020.godine.\n- Uvjeren sam da će sastanak konstituence doprinijeti dodatnom jačanju naše dobre saradnje. Radujem se što ćemo vas dočekati u Sarajevu u junu 2020.godine - rekao predsjedavajući Zvizdić.\nDenis ZvizdićVijeće ministara BiH\nProšireni kolegijNišta od Božovićevog imenovanja na sutrašnjoj sjednici, SDA traži dodatno vrijeme


Produžen rok za kandidaturu za predsednika i potpredsednike DJB – Dosta je bilo\nNakon što se ni u trećem izbornom ciklusu u propisanom roku niko nije kandidovao za predsednika DJB na izborima raspisanim za 19. oktobar 2019, aktuelna predsednica donela je odluku o produženju roka za kandidature do 29. septembra u ponoć. Podsećamo da je DJB prethodno već u dva navrata (decembar 2018. i februar 2019) raspisivao izbore na kojima su izostale kandidature za predsednika DJB.\nOd trenutka u kome se pre skoro godinu dana našla na čelu Dosta je bilo, aktuelna predsednica je strpljivo radila na tome da vrati Sašu Radulovića na mesto predsednika. Ubediti članove i simpatizere DJB nije bilo teško, jer ogromna većina u svakodnevnoj komunikaciji s građanima i u svom neposrednom okruženju iznova dobija potvrdu da je Saša Radulović sinonim za DJB. Svidelo se to nama ili ne, u Srbiji se političke stranke identifikuju preko snažnih lidera. DJB ima sreću da ima jednog takvog lidera koji poseduje ozbiljnost, odgovornost, znanje i sposobnost da vodi i DJB i Srbiju.\nImajući puno razumevanje za činjenicu da je za Sašu Radulovića pozicija predsednika programskog saveta DJB mnogo ugodnija, jer je na njoj u poslednjih godinu i po dana bio pošteđen blata u medijima i napada kako sadašnje, tako i bivše vlasti, članstvo je ipak uvereno da je za dalji razvoj i napredak mlade organizacije kakva je DJB od suštinske važnosti da se njen osnivač ponovo prihvati liderske odgovornosti.\nOčekujući da se Saša Radulović ponovo neće kandidovati, Branka Stamenković je po treći put pokrenula apel koji je do sada već potpisalo više od 70% članova i više od 70% delegata DJB. Aktuelna predsednica je odlučila da produži rok za kandidature za dodatnih 5 dana i da sada već angažuje celu organizaciju da ubedi njenog osinivača da napusti svoju lagodnu poziciju i ponovo preuzme odgovornost. DJB i Srbija to očekuju od njega.\nIzborna skupština DJB zakazana je za 19. oktobar 2019. godine.


Dugotrajni kovid-19 mogu da najave 4 faktora: Evo koji ljudi bi mesecima mogli da imaju tegobe - Telegraf.rs\n22/10/20 | 09:07 ≫ 10:02\nIstraživači sa Kraljevskog koledža u Londonu otkrili su koji pacijenti najčešće dobijaju kovid 19 koji dugo traje\nFoto-montaža: Wikimedia/Flickr/cheran, Shutterstock\nIako kod mnogih pacijenata koji su pozitivni na korona virus simptomi ne traju duže od dve nedelje, kod drugih su tegobe prisutne mesecima. Istraživači sa Kraljevskog koledža u Londonu ustanovili su da će takozvani dugi kovid 19 pre mučiti žene nego muškarce.\n- Rezultati istraživanja pokazali su da su muškarci u mnogo većem riziku od zaraze korona virusom i da je kod njih letalni smrtni ishod češći, ali su žene sklonije da više meseci imaju simptome karakteristične za infekciju korona virusom - izjavila je dr Klari Stivs koja je učestvovala u istraživanju.\nPrema njenim rečima, ostali faktori koji povećavaju rizik od takozvanog dugog kovida 19 su gojaznost, astma i starost - osobe koje imaju više od 50 godina češće su na udaru dugog kovida 19.\nTakođe, ukoliko imate više od pet simptoma zaraze korona virusom u prvoj nedelji u većem ste riziku da “vučete” simptome nedeljama, pa i mesecima od trenutka inficiranja.\nKoristeći kliničke podatke za više od četiri miliona ljudi koji su preuzeli aplikaciju Covid Symptom Study, ustanovljeno je da svaki deseti zaraženi ima produžene simptome narednih mesec dana, a svaki pedeseti i do tri meseca posle infekcije. Pacijenti koji imaju takozvani dugi kovid 19 imaju širok spektar simptoma koji uključuju do 20 smetnji, a ne samo tri klasična koja se koriste za postavljanje dijagnoze, pokazalo je istraživanje.\nVideo: Srđa Janković: Asimptomatskih slučajeva ima 10 puta više\nPosledica korona virusa koja traje mesecima nakon oporavka: Znate li šta je "dugi kovid"?\nMlađe žrtve dugog kovida trpe višestruko oštećenje organa: Ova 4 su najčešće na udaru\n"Posle 4 dana od testiranja na kovid završio sam na respiratoru. Ponovo sam učio da hodam i govorim"\nAleksandra otkriva najtačniji horoskop za decembar: Ova 4 horoskpska znaka posebno da se čuvaju!\nKorona u Skupštini. Dačić: Ima zaraženih bez težih oblika, nema mogućnosti održavanja onlajn sednica


Počeo HELP kurs o zaštiti od diskriminacije za pravosuđe u Bosni i Hercegovini - News - Bosna i Hercegovina\nMeđunarodni standardi i mehanizmi za suzbijanje diskriminacije, uključujući i standarde nadzornih tijela Vijeća/Savjeta Evrope i Evropskog suda za ljudska prava su sastavni dio kursa učenja na daljinu o zaštiti od diskriminacije za pravosuđe u Bosni i Hercegovini koji je počeo 8. februara 2018.godine, u saradnji sa Centrom za edukaciju sudija i tužilaca Federacije BiH i Centrom za edukaciju sudija i tužilaca Republike Srpske. Kurs je razvijen od strane Vijeća/Savjeta Evrope u okviru Evropskog Programa za edukaciju pravnika o ljudskim pravima – HELP, i cilj kursa je jačanje kapaciteta nosioca pravosudnih funkcija u rješavanju predmeta diskriminacije po različitim osnovima. HELP kurs o zaštiti od diskriminacije se istovremeno provodi za nosioce pravosudnih funkcija, uposlenike Institucije ombudsmena za ljudska prava Bosne i Hercegovine, uposlenike gender institucija Bosne i Hercegovine i Ministarstvo za ljudska prava i izbjeglice Bosne i Hercegovine.\nEvropski program za edukaciju pravnika o ljudskim pravima (HELP) podržava zemlje članice Vijeća/Savjeta Evrope u primjeni Evropske Konvencije o ljudskim pravima (EKLJP) na nacionalnom nivou. HELP metodologija i izvori se sistematski koriste u svim aktivnostima Vijeća/Savjeta Evrope na razvijanju kapaciteta u primjeni Evropske Konvencije o ljudskim pravima, koje se organizuju u zemljama korisnicama projekata, uključujući i aktivnosti koje se sprovode u okviru zajedničkih programa Evropske Unije i Vijeća/Savjeta Evrope.\nPripremni sastanak je u okviru projekta pod nazivom: “Jačanje Institucije ombudsmana za ljudska prava za borbu protiv diskriminacije“- koji je sastavni dio programa saradnje između Evropske unije i Vijeća/Savjeta Evrope: “Horizontalni instrument podrške Zapadnom Balkanu i Turskoj”.


Štampanje nalepnica podrazumeva utiskivanje loga Vaše kompanije ili određene marketinške poruke na istu. Nalepnice mogu da se koristi za brendiranje vozila i izloga, reklamiranje i promociju određenih proizvoda, kao i za obeležavanje samih artikala.\nDizajn, veličina i oblik nalepnice treba da bude prilagođeni proizvodu koji se deklariše ili u skladu sa Vašom delatnošću. Takođe boje koje na njoj preovlađuju poželjno je da se uklapaju sa bojama loga Vaše firme ili proizvoda koji promovišete.\nCopy Centra Akademija nudi Vam mogućnost štampanja nalepnica za sve Vaše potrebe u različitim veličinama, bojama i oblicima. Nudimo Vam kvalitenu štampu nalepnica na samolepljivom muflon papiru 120-140g/m2 u mat ili sjajnoj varijanti, kao i štampu nalepnica na PVC foliji prilagođenim za spoljnu i unutrašnju upotrebu.


Odlaže se IPO najvrednije naftne kompanije na svetu\nIncijalna javna ponuda najvrednije naftne kompanije na svetu “Saudi Aramco”, verovatno će biti odložena i to najranije za 2019. godinu.\nPrvobitno je najveća svetska flotacija jedne kompanije na berzi bila planirana za drugu polovinu ove godine. Međutim, savetnici za inicijalnu javnu ponudu (IPO)” Aramco”-a i dalje se bore da postignu cenu od dve hiljade milijardi dolara, koliko traže vlasti Saudijske Arabije, piše “Financial Times”, pozivajući se na izjave britanskih zvaničnika.\nLondonska berza još ima veliku šansu da bude domaćin ovog najvrednijeg listinga, prema neimenovanim zvaničnicima upoznatim sa materijom. Njujork i London su vodeći kandidati za taj istorijski IPO, kao i berza u Rijadu.\nSaudijski ministar za energetiku Kalid al-Falih izrazio je prošle nedelje zabrinutost zbog potencijalnih rizika vezanih za izbor Njujorka, kao mesta za listiranje na berzi. On je naveo "sudske parnice i pravnu odgovornost" kao velike probleme u SAD.\n"Sasvim iskreno, “Saudi Aramco” je previše veliki i previše važan da bi kraljevstvo bilo izloženo takvom riziku", rekao je al-Falih u intervjuu za televizijsku mrežu Si-En-En.\nNjujorška agencija "Blumberg" je izvestila prošle nedelje da je ministar, takođe, nagovestio da bi listiranje “Aramka” moglo da bude odloženo.\nOdlaganje bi, kako ocenjuje “Financial Times”, moglo da predstavlja prepreku naftom bogatoj kraljevini u njenim nastojanjima da reformiše ekonomiju zavisnu od energetike, budući da se berzanski debi kompanije “Saudi Aramco” smatra ključnim stubom u realizaciji reformskih projekata.\nNajavljeno je da će državni energetski gigant na IPO ponuditi oko 5,0 procenata svoje imovine.\nUlagači ponovno skloniji preduzimanju rizika što je doprinelo jačanju evra\nDnevni izveštaj sa svetskih berzi 12.03.2018.\nDnevni izveštaj sa svetskih berzi 09.03.2018.


"Nažalost, kada se u utakmicu uđe sa zaista velikim motivom a ne hladne glave, onda to izgleda ovako na terenu. Ovaj poraz nema preterano veliki značaj, sutrašnja utakmica protiv Rusije je važnija. Nadam se da ćemo svi izvući pouke iz ovog meča i odigrati mnogo pametnije, sa istim motivom i istom energijom", rekao je Terzić.\nOdbojkašice su pretrpele drugi poraz, uz četiri pobede, dok su Amerikanke ostvarile petu uzastopnu pobedu i obezbedile plasman u treću fazu. Srbija sutra od 17 časova igra protiv Rusije i potrebna joj je pobeda za plasman u treću fazu takmičenja.\n"Skoro ništa od dogovorenog nismo uradili vezano za taktiku, pre svega blokiranja protivnika. SAD igra brzo, ali u pojedinim fazama prosto, a mi nismo uspeli da povežemo nekoliko njihovih napada i namestimo blok i odbranu. Videlo se da su naše igračice tokom celog meča bile stegnute, pravile su veliki broj grešaka", rekao je on.\nTerzić je istakao da njegova ekipa u završnici setova nije imala napad i da je takva igra protiv ekipe kao što je SAD "samoubistvo, što se videlo po rezultatu".\n"Videlo se da svaka igračica hoće da pruži maksimum i onda je dolazilo do grešaka, nismo radili ono što radimo na treningu a onda smo pokušavali da uradimo jače od toga, što uvek vodi u grešku i poraz. Završnice prvog i drugog seta praktično nismo igrali", rekao je selektor Srbije.\nOn je dodao da protiv Rusije neće biti laka utakmica, ali da takve ekipe "više leže" Srbiji.\n"Mojim igračicama ovo nije prvo veliko takmičenje, sigurno da mogu psihički da se spreme za sutra. Biće to drugačija utakmica, Rusija igra drugačiju odbojku u odnosu na SAD, ali to nije ništa lakše. Ne igraju brzo, ali imaju fantastične, najjače napadače na svetu i biće teško zaustaviti ih", rekao je Terzić.\nKapiten Srbije Maja Ognjenović rekla je da njena ekipa nije imala hrabrosti u pojedinim trenucima i da je u duel sa SAD trebalo da uđe hladne glave.\n"Ovo je bila dobra utakmica, rezultat govori da su bile ubedljive i moćnije, a s tim se ne bih složila. U završnicama drugog i trećeg seta imale smo dva poena prednosti, što nije malo, ali smo zbog nedostatka hrabrosti gubile ključne poene. Mnogo bi nam značila pobeda, ali ne treba da odustajemo, sutra igramo sa Rusijom i verujemo da čudo može da se desi", rekla je ona.\nOgnjenović je istakla da je njena ekipa trebalo da uđe u utakmicu hladne glave.\n"Možda smo mogle hladne glave da uđemo u meč. Bila je prevelika želja, više smo igrale srcem nego glavom, što je u ovakvim utakmicama nedopustivo. Želja i motiv su neosporni, ali je razum i hladna glava u ovom meču trebalo da presudi", rekla je Ognjenović.\nLibero Srbije Suzana Ćebić rekla je da njena ekipa nije dobro odigrala završnice setova i da to mora da popravi.\n"U završnicama nismo odigrale kako je trebalo i tu smo propustile priliku da napravimo mnogo bolji rezultat. Ostaje da se koncentrišemo na sutrašnju utakmicu i da popravimo stvari koje su nam nedostajale u završnicama setova", rekla je Ćebić.


Niška televizija » Ukrajinska delegacija u Nišu\nObjavljeno 03.06.2013. 14:05\nBanjski turizam predstavlja ogroman potecijal nišavskog regiona, a naša lečilišta posebno su interesantna za ljude iz Ukrajine, istakao je načelnik Nišavskog upravnog okruga Aleksandar Cvetković posle prijema za delegaciju ove zemlje.\nOsim turizma, Srbija i Ukrajina planiraju saradnju u oblasti sporta i obrazovanja, kao i povezivanje univerziteta u Nišu i Kirovogradu.\n-Delegacija Kirovogradske oblasti prvi put je u Nišu, a sa predstavnicima Nišavskog upravnog okruga dogovorena je saradnja, prvenstveno na ekonomskom planu, pošto sa Ukrajinom već postoje jake kulturno–istorijske veze, rekao je za NTV, načelnik Aleksandar Cvetković.\nKulturno – istorijska povezanost dveju zemalja samo je polazna osnova koju treba proširiti, a na čemu će se raditi u narednom periodu.\nPosebno će se raditi na povezivanju na polju obrazovanja. Ukrajinsku delegaciju primiće i čelnici Univerziteta u Nišu, dok će sutra održati radni sastanak sa čelnicima grada.


BAR ON NE IDE: Potvrđeno je, važan igrač i naredne sezone u crveno-belom!\nHome/ Košarka/ Domaća košarka/ Crvena zvezda/BAR ON NE IDE: Potvrđeno je, važan igrač i naredne sezone u crveno-belom!\nU moru vesti o igračima koji bi trebalo da napuste košarkaški klub Crvena zvezda ovog leta stiže i jedna drugačija. Naime, kako tvrdi specijalozovani sajt Sportando, Milko Bjelica ostaće u klubu i sledeće sezone.\nBjelica je prošlog leta, kada je dolazio među crveno-bele, potpisao ugovor na dve godine i to je, prema nezvaničnim informacijama, jedan od finansijski jačih u timu koji je osvojio tri trofeja u tek završenoj sezoni.\nNije tajna da je beogradski klub u problemima kada su u pitanju finansije, nedavno im je FIBA uvela zabranu dovođenja igrača zbog tužbe nekadašnjeg pleja Gala Mekela i zbog svega toga izvesno je da će doći do drastičnih promena u igračkom kadru.\nBjelica je prošle sezone bio drugi centar tima, iza Ognjena Kuzmića, ali je imao sasvim pristojnu statistiku u Evroligi.\nProsečno je na terenu provodio 15,6 minuta, postizao 7,4 poena i hvatao tri lopte po utakmici.\nOn je u januaru napunio 33 godine, a u karijeri je još igrao za Lijetuvos Ritas, Baskniju, Efes, Keln i Darušafaku.\nEVROKUP: SRPSKO finale!?\nNOVI STRANAC U PARTIZANU: “Partizan je ostvarenje sna”\nOPTUŽIO BIVŠI KLUB: “Partizan mi je uništio reputaciju”\nDA LI JE OVO MOGUĆE: Bivši košarkaš Zvezde za 1.500 dinara čuva izborne kutije za SNS! (FOTO)\nNBA: Novi TRIPL-DABL Nikole Jokića (VIDEO)


Saša Stevanović novi predsjednik OFK Beograda – ASinfo Portal\nSaša Stevanović novi predsjednik OFK Beograda\nNekadašnji golman OFK Beograda i reprezentativac Saša Stevanović izabran je danas za novog predsjednika kluba na vanrednoj sjednici Skupštine.\n“Pokazano je da osnova za vraćanje OFK Beograda postoji, a to je jedinstvo bivših igrača, radne zajednice, kluba prijatelja, veterana i novinara. Kao dio ovog jedinstva dobio sam zadatak da ih predvodim do ostvarivanja zajedničkog cilja, a to je da OFK Beograd vratimo tamo gdje pripada”, rekao je Stevanović.\nKako je naveo, teorije zavjere, lični interesi i loše procjene dovele su naš klub na najniže grane u svojoj istoriji.\n“Dok se još uvek neki trude da brane OFK Beograd od Ofkovaca, mi smo na ovoj skupštini dokazali jedinstvo, kao i istrajnost u borbi za naš klub. OFK Beograd će uvek ostati klub sa svojom istorijom, svojim grbom, večno popularnom plavo bijelom bojom i himnom”.\n“Pomoć koju je ponudio Zvezdan Terzić i Crvena Zvezda, kao i eventualnu saradnju dva kluba koju je pomenuo, otvora mogućnost da naš klub dobije prvu injekciju pred početak vraćanja”, rekao je on.\n“Shvatajući ozbiljnost situacije u kojoj se klub trenutno nalazi, svoje mišljenje sam iznio ljudima koji su me podržali i navijačima. Pomoć u vidu poslovno-tehničke saradnje trebamo da prihvatimo, ukoliko ta pomoć ne remeti integritet i tradiciju našeg kluba”.\nPored toga, našu iskrenu ideju i borbu za vraćanje OFK Beograda tamo gdje pripada, prepoznali su mnogi naši proslavljeni igrači, privrednici i ljudi iz javnog života, oni takođe žele da doprinesu ovoj ideji i borbi, navodi novi predsjednik.\n“Nadam se da će ideja za povratak OFK Beograda i energija koju stvara jedinsto nas Ofkovaca, probuditi želju državnih organa da se i oni uključe”.\n“Želio bih da se zahvalim svima na poverenju koje su mi pružili. Pokušaću da na najbolji mogući način opravdam to povjerenje. Birajući mene izabrali su transparetnost u radu, rad samo u interesu OFK Beograda i borbu do krajnjeg cilja, OFK Beograd u fudbalskoj eliti. Sve manje se može čuti reč gospodin i dama, mi smo borci da se Romantičari ne odaju zaboravu”, zaključio je Stevanović.\nFederer se vratio na teren


Uhapšena grupa osumnjièena za ubistvo generala Buhe - 2002-10-30\nPolicijski funkcioneri obavestili su javnost da je grupa ljudi osumnjièena za ubistvo generala Buhe imala za cilj destabilizaciju vlasti i izazivanje haosa u zemlji, a toj grupi osumnjièenih bili su bliski i neki bivši pripadnici srpske i jugoslovenske policije, nekadašnjih paravojnih formacija i pojedinci iz struktura vlasti nekadašnje Jugoslavije. Policia je saopštila da su u pripremi bili atentati na srpskog premijera Zorana Ðinðiæa, potpredsednika Savezne vlade Miroljuba Labusa, šefa poslanièke grupe DOS-a u Skupštini Srbije Èedomira Jovanoviæa, lidera opozicione Srpske radikalne stranke Vojislava Šešelja i bivšeg šefa tajne policije Jovice Stanišiæa.\nPolicija tvrdi da je grupa osumnjièenih imala iskljuèivo kriminalne i teroristièke motive a kao organizatora grupe navedi Željka Maksimoviæa za kojim se intenzivno traga. Policija je do sada uhapsila nekoliko èlanova te grupe, meðu kojima je i Nikola Maljkoviæ osumnjièen da je ubio generala Boška Buhu i Dragan Iliæ kod koga je pronaðen veæi arsenal oružja i koga je istražni sudija posle saslušanja pustio na slobodu, a policija ponovo uhapsila.\nSrpski ministar policije Dušan Mihajloviæ ocenio je da iza ove teroristièke grupe stoji jasan cilj da se izazove pometnja u zemlji i da se ona iskoristi za stvaranje boljih pozicija na kljuènim mestima u vlasti.\nSrpski ministar pravde Vladan Batiæ uputio je apel nosiocima pravosudnih funkcija u kome se kaže da u trenutku kada je zapoèela odsudna bitka u borbi protiv organizavanog kriminala koji podriva temelje društva i države i kada je policija na tragu mafijaškog klana koji seje smrt i širi strah po Srbiji, pravosuðe mora da bude na visini zadatka i da shvati znaèaj trenutka i želje graðana da žive u državi koja može da garantuje mir, red i sigurnost.\nU prvim ragovanjima veæina politièkih partija pozdravlja ovu akciju policije i izražava nadu da je to samo poèetak borbe protiv organizovanog kriminala. A direktor Instituta za kriminološka istraživanja Dobrivoje Radovanoviæ ocenio je da je hapšenje osumnjièenih za ubistvo policijskog generala Boška Buhe vrlo promišljena akcija policije i istakao da senku na taj dogaðaj baca puštanje iz pritvora jednog od èlanova te grupe.


Kako da "prevarite" moratorijum i ne platite veću kamatu - NOVA portal\nBiznis Autor:Daniela Ilić Krasić06. avg. 202022:38\nIako 10. avgusta zvanično ističe rok do kada građani koji ne žele da koriste moratorijum na kredite treba da se "odjave" kod banke za tu uslugu, rok, zapravo - ne postoji. Svi oni koji se dvoume da li da koriste ovaj zastoj u otplati rata o tome mogu da odluče sve do - prvih dana oktobra. U međuvremenu banci ne moraju ništa da plate.\nKada istekne moratorijum, svaka banka će svakom dužniku koji ga je koristio, uz novi plan otplate morati da ponudi još dve mogućnosti.\nJedna je da dužnik može u roku od sedam dana umesto novih rata i dva meseca dužeg roka otplate, da izmiri sve obaveze koje su bile obuhvaćene moratorijumom – sve rate iz perioda moratorijuma – i glavnicu i redovnu kamatu.\nDruga je da dužnik, za šta se izjašnjava takođe u roku od sedam dana, izmiri sve obaveze po osnovu redovne kamate koja se obračunavala za vreme trajanja moratorijuma, uz produženje roka otplate kredita za dva meseca.\nMoratorijum na rate može da važi i ako danas uzmete kredit\nU oba ova slučaja dužnik je, praktično, koristio moratorijum, a preostale rate mu neće biti uvećane za iznos kamate za avgust i septembar.\nAko se dužnik odluči da u oktobru namiri i avgustovsku i septembarsku ratu, to znači da bi ipak trebalo da tokom trajanja moratorijuma odvaja ovaj iznos novca.\nPotom nastavlja otplatu svog zajma uobičajenom dinamikom.\n„Ukoliko klijent po isteku moratorijuma plati u celosti obe rate dospele tokom zastoja, onda on nastavlja da otplaćuje kredit po starom planu otplate i ne plaća dodatnu kamatu zbog dvomesečnog prekida u plaćanju“, potvrdili su za Nova.rs u Udruženju banaka Srbije.\nDruga opcija je za neke povoljnija – da dužnik po isteku moratorijuma plati samo kamatu koja bi mu sledovala tokom avgusta i septembra. Koliko ona tačno iznosi, svaki dužnik može da vidi u svom otplatnom planu, gde je jasno razgraničen iznos koji se svakog meseca plaća na ime glavnice duga, i iznos koji se plaća na ime kamate.\nKako da opet pauzirate otplatu kredita\nU tom slučaju, dužniku neće biti uvećane preostale rate na ime kamate, a dobiće dva meseca duži otplatni rok, uz redovnu, ugovorenu kamatu.\nUkoliko se dužnik opredeli za jedan od ova dva načina nastavka otplate kredita posle moratorijuma, banka će morati to da prihvati, što je predviđeno i Odlukom NBS o moratorijumu.\nRok je sedam dana od dana dostavljanja novog otplatnog plana.\nMouzenidis demantuje navode da ne odgovara klijentima


Milorad Dodik: Nisam mogao ukinuti MAP, a volio bih da jesam\nDodik je naglasio kako nije mogao, ali bi volio da jeste, ukinuti Akcioni plan za članstvo u NATO (MAP) te napomenuo kako je za to potrebna saglasnost u okviru Predsjedništva BiH.\nČlan Predsjedništva BiH Milorad Dodik poručio je da nema puta BiH u NATO i da nijedan integrativni korak prema toj vojnoj organizaciji neće biti učinjen dok on obavlja funkciju na kojoj se nalazi u Predsjedništvu BiH i vodi Republiku Srpsku zajedno s predsjednicom Željkom Cvijanović i drugim funkcionerima.\n– U posljednje vrijeme nigdje od NATO-a niste čuli da je BiH na putu integracija, već su rekli na putu saradnje – rekao je Dodik novinarima u Banjoj Luci povodom tvrdnji SDS-a i PDP-a da BiH ide u NATO.\n– Učinio sam da se onemogući Akcioni nacionalni plan (ANP) i da se putem nekog dokumenta Program reformi pokuša održati neki oblik saradnje s NATO-om i mi to činimo – istakao je Dodik.\nOn je podsjetio na nedavnu izjavu predsjednika SDA Bakira Izetbegovića, koji je rekao da nema članstva BiH u NATO ako na to ne pristanu Srbi.\n– Izetbegović to nije govorio dok je s njim u Predsjedništvu BiH bio Mladen Ivanić, koji je usvojio vojnu strategiju. Izetbegović ovo govori upravo sada, kada smo mi iz Republike Srpske doveli to u pitanje, zakočili i ne dozvoljavamo da ide – pojasnio je Dodik.\nOn je dodao i kako je Izetbegović bio optimističan za tu vrstu priče kada su u državnim organima sjedili Šarović i Ivanić, odnosno SDS i PDP u Vijeću ministara.\n– Zašto Šarović i Crnadak nisu stavili ANP na dnevni red i odbili? Zašto je taj plan povukao član Predsjedništva BiH Željko Komšić kada je bio stavljen na dnevni red Predsjedništva BiH? Povukao ga je, jer je znao da ću ja biti protiv i pokrenuti vitalni nacionalni interes i srušiti to pitanje – rekao je Dodik.


Sajam automobila i motocikala u Beogradu od 17. marta\nM. D. 5. marta 2016. 10:00\nSajam automobila „DDOR BG Car Show 05“ i Međunarodni sajam motocikala Motopašion, biće održan od 17. do 23. marta 2016. godine, u izložbenom prostoru šest hala Beogradskog sajma.\nPetnaestak dana pre službenog starta ove najveće i najreprezentativnije ovogodišnje manifestacije u sektoru auto-moto industrije u regionu, interesovanje izlagača i gostiju nagoveštava izuzetan, možda i rekordan broj posetilaca, od oko 140 hiljada, saopštio je Beogradski sajam.\nUz očekivani, takođe rekordan broj automobilskih brendova, uključujući i one najekskluzivnije iz premium segmenta – Mercedes-Benc, BMW, Audi, Sitroen, Škoda, Hjundai, Honda, Ford, Suzuki, Pežo, Volvo, FIAT, Micubiši, KIA, GAZ, SEAT, VW, Reno, Nisan, Dačija, GWS, Šang Jong, Tojota, Lada, Opel, Isuzu, Land Rover, Jaguar, Infiniti i drugi – posetioci će biti počašćeni brojnim premijerama.\nMeđu njima su evropska postpremijera novog mercedesa E klase, „reno megan“, „reno talisman“, „ford mustang“, „opel astra“, „audi Q7“ i „A4“, „BMW X1“, „mazda MX-5“, „fijat tipo“, „KIA sport?dž“, nova „tojota prius“ i „tojota mirai“, potpuno novi i tehnološki verovatno najnapredniji automobil koji se ikada pojavio na Beogradskom sajmu, sa pogonom na vodonik… To je pravo društvo za, takođe premijerni, Bentli.\nU moto segmentu kolonu predvode „Harli Dejvidson“, BMW, Honda, Jamaha, Suzuki, Sim, Sprint, te popularni brendovi Vespa, Gilera, Aprilia, Pjađo, Skarabeo, Derbi i Moto Guci iz Pjađo grupe, a tu su i najnoviji modeli sajamskih „povratnika“, kao što su Dukati, Kavasaki i Kimko.\nS obzirom na to da je akcenat velikog dela sajamskih postavki na novim konceptima u oblasti alternativnih, hibridnih i elektro pogona, ali i bezbednosnih rešenja novih modela, posebnu atrakciju za posetioce najavljuje na svom štandu medijski sponzor Sajma automobila – kompanija SAT Media Group.\nRadi se o automobilu „sirma“ (Syrma), konceptu sportskog automobila budućnosti na hibridni pogon, napravljenom u Evropskom institutu za dizajn u Torinu, i to u jednom jedinom primerku.\nSve to je samo deo sajamskog auto-moto raja u kojem će posetioci moći da uživaju svakog dana od 10 do 20 časova.\nPojedinačna ulaznica koštaće 300 dinara, grupna 200, grupna za đake i studente 150, a parking se plaća 100 dinara po započetom satu.\nPoseban sajamski poklon posetiocima je „Porodični dan“ (Family day), 22. marta, kada će biti omogućena porodična poseta sajmovima automobila i motocikala po privilegovanoj ceni ulaznice za celu porodicu – 500 dinara za roditelje sa decom do 16 godina, navodi se u saopštenju.


Nastavak realizacije programa 'Eko kampovi'\nNastavak realizacije programa 'Eko kampovi'\nIzvor: Lokalne novine | Obrenovac, 22.05.2018.\nZa prvu turu mališana boravak na planinama počinje već 20. juna\nDanas je u Sportsko-kulturnom centru ”Obrenovac” potpisan novi ugovor sa ”Centrom dečjih letovališta Beograd” o nastavku realizacije programa ”Eko kampovi”. Program se odnosi na odlazak i boravak na planinama za sve učenike nižih razreda obrenovačkih osnovnih škola i u potpunosti ga finansira Gradska opština Obrenovac.\nUgovor su potpisali direktor ”Centra dečijih letovališta Beograd” Milan Roganović i direktor JP Sportsko-kulturni centar ”Obrenovac” Ivan Jegorović.\nJegorović je tom prilikom objasnio da će ovog letnjeg raspusta preko 1200 dece boraviti na planinama, a da će prva tura put najlepših planina krenuti 20. juna.\n„Ovo je ubedljivo najvažniji projekat koji opština sprovodi. Deca imaju mogućnost da besplatno borave na idealnim mestima i da se vrate zdraviji i srećniji. Programi koje tamo pohađaju su edukativni, kvalitetno će provesti vreme, a ono što smo videli dok smo ih godinama obilazili nas je impresioniralo i zato ćemo se potruditi da ovaj projekat opstane i traje još mnogo godina“, rekao je Jegorović.\nOn je dodao da će deca, koja budu boravila na Bukulji, moći da posete i njihov akva park i da vide kako će to izgledati i kod nas.\nOdlasci mališana na klimatski oporavak realizuju se od 2012. godine i ovaj projekat je jedinstven u Srbiji. Do sada je realizovano više od 15 000 odlazaka, a sam klimatski oporavak podrazumeva boravak na najlepšim planinama Srbije - Tari, Goču, Rudniku i Bukulji.


PRVA REAKCIJA PORTUGALCA Evo šta je uradio Ronaldo kada je saznao da je Modrić dobio UEFA nagradu\nDobitnik UEFA nagrade za najboljeg fudbalera Evrope u prošloj sezoni Luka Modrić izjavio da ga ne zanima šta drugi govore i da mu je bitno da mu je Kristijano Ronaldo čestitao na priznanju.\nRonaldo se nije pojavio na svečanosti u Monte Karlu kada je Hrvat dobio nagradu, koju je osvojio baš u konkurenciji Portugalca i Mohameda Salaha, posle čega su krenule spekulacije da bivši saigrači nisu u dobrim odnosima.\n"Imam dobar odnos sa Ronaldom, a takav odnos ćemo imati i dalje. Da, poslao mi je poruku kako bi mi čestitao na nagradi. Rekao mi je da je bio srećan zbog mene, da sam zaslužio nagradu. Ne zanima me šta drugi govore, bitno mi je jedino ovo što mi je Ronaldo rekao", kazao je Modrić.\nNajbolji igrač Svetskog prvenstva u Rusiji naglašava da nije opterećen individualnim nagradama.\n"Individualne nagrade ako dođu, u redu, lepo ih je primiti. Ali, to nije ono što mene pokreće. Nisam opsednut time", zaključio je Modrić.\nModrić je šest godina igrao zajedno sa Ronaldom u Real Madridu, sve do ovog leta kada je jedan od najboljih fudbalera u istoriji odlučio da napusti "kraljevski klub" i pređe u Juventus.


Foto: Srna | Obilježeno 75 godina od desanta na Drvar\nSrna 25.05.2019 20:30\nDRVAR - U Drvaru je danas u prisustvu nekoliko hiljada antifašista obilježeno 75 godina od njemačkog desanta na ovaj grad.\nNačelnik opštine Dušica Runić, koja je otvorila ovu manifestaciju, podsjetila je na važnosti ovog datuma za Drvar i za istoriju jednog naroda u borbi protiv fašizma.\n"Drvar je grad koji sa ponosom može da proslavlja značajne datume iz Drugog svjetskog rata, a posebno mjesto zauzima 25. maj jer je na ovaj dan 1944. godine propao posljednji pokušaj da se čuvenim i dugo pripremanim Konjićevim skokom uništi kompletno rukovodstvo NOB-a", rekla je Srni Runićeva.\n"Današnja svečanost ne znači veličanje komunizma, već priznanje antifašističkoj borbi naroda ovog kraja, koji je dao veliki doprinos pobjedi saveza nad najvećim zlom čovječanstva", naglasila je Runićeva.\nPrestižno priznanje Klinici intenzivne medicine za nehirurške grane UKC RS


Utvrđeno je da Astori nije umro nasilnom smrću, a ovog ponedeljka objavljeni su novi detalji. Italijanske vlasti su objavile opširniji izveštaj o smrti fudbalera kog su saigrači u hotelu pronašli u beživotnom stanju.\nDavide Astori je preminuo u snu 4. marta ove godine\nNa osnovu istrage potvrđeno je da je Astori preminuo od aritmije uzrokovane kardiomiopatijom, koja se ne može otkriti tek u 20 odsto slučajeva, zbog čega je istraga i dalje otvorena sve dok se sa stopostotnom sigurnošću ne utvrdi da li je Astorijeva smrt mogla da se spreči.\nIzveštaj je objavila laboratorija u Padovi, koja je vodeća u svetu u patologiji, a istraživala je 800 slučajeva iznenadnih smrti osoba mlađih od 35 godina, od kojih je bilo oko 100 sportista. Četvrtina je preminula od aritmije uzrokovane kardiomiopatijom koja je nasledna bolest, a kod obolelih koji se intenzivno bave sportom, mogućnost smrti veća je pet puta.\nIako je odmah utvrđeno da nije reč o nasilnoj smrti, italijanska policija je po zakonu bila dužna da pokrene istragu protiv "nepoznatog izvršioca" sve dok se ne utvrdi tačan uzrok. Napomenimo i to da je tužilaštvo u Firenci zatražilo novo mišljenje stručnjaka kako bi se dodatno istražio Astorijev prerani odlazak.


O Fondaciji - Nacionalna fondacija za umetničku igru\nObiman rad na sistematizaciji znanja u oblasti umetničke igre, uvođenju i razvoju procesa edukacije za različite profesije u okviru iste oblasti, kao i saradnja sa srodnim institucijama u zemlji i inostranstvu, predstavlja samo deo osnovnih zadataka Fondacije. Fondacija stvara administrativne, organizacione i finansijske uslove za kontinuirani rad sa mladim talentima u Srbiji i regionu. Ona predstavlja most između iskustva starijih generacija i onih koji tek treba da daju svoj doprinos razvoju i afirmaciji umetničke igre.\nNacionalna fondacija za umetničku igru je u saradnji sa Baletskom školom Akademije Teatra milanske Skale, pokrenula 2011. godine program za edukaciju profesionalnih baletskih igrača. Osim renomiranog domaćeg i inostranog pedagoškog kadra, mladi baletski talenti se razvijaju uz stalni nadzor gostujućih baletskih igrača, koreografa i pedagoga, ortopeda, stručnjaka iz oblasti muzike, glume, režije i istorije igre. Od školske 2012/2013. godine Nacionalna fondacija za umetničku igru otpočela je saradnju sa Akademijom Vaganova iz Sankt Peterburga, što je omogućilo još intenzivniju cirkulaciju najboljih svetskih stručnjaka iz oblasti baletske pedagogije, ali i odgovoran rad sa baletskim talentima.\nU saradnji sa ovim, ali i drugim prestižnim baletskim školama i institucijama iz sveta, u Beogradu je septembra 2011. godine počela sa radom Baletska škola, koja je 2013. godine prepoznata od strane Ministarstva prosvete Republike Italije, a 2018. godine dobila akreditaciju Ministarstva prosvete Republike Srbije.\nPrva produkcija Nacionalne fondacije za umetničku igru, bio je komad “Prokleta avlija” na muziku Zorana Erića, u režiji Nebojše Bradića i u koreografiji Dane Rutenberg iz Izraela, koja je premijerno izvedena na festivalu Budva Grad Teatar 2014. godine, nakon čega su usledila izvođenja u beogradskom Narodnom pozorištu, ali i gostovanja na Cetinju, u Tivtu, Somboru, Novom Sadu, Sarajevu, Banja Luci…\nNakon toga, Fonadacija je realizovala predstavu "Stranac", po motivima istoimenog Kamijevog dela, a u koreografiji mladog umetnika Miloša Isailovića. Premijerna izvođenja su se dogodila 01.12. i 02.12.2016. godine u beogradskoj Ustanovi kulture Vuk Karadžić.\nJoš jedna uspešna premijera - predstavljanje radova italijanskog koreografa Paola Manđole i hrvatskog koreografa Staše Zurovca , dogodila se 15. decembra na sceni Mikser Hausa. Bila je ovo ujedno i prva predstava umetničke igre u ovom nekada popularnom beogradskom prostoru. Izuzetno interesovanje i prepuna sala, ali i posebna atmosfera, pratili su ovo veče. Paolo Manđola, poznat beogradskoj publici sa Festivala igre, pripremio je komad “Partitura” za 7 devojaka, dok je Staša Zurovac priredio komad „Časovi igre za odrasle i napredne“ za 10 devojaka. Komadi su bila prava oda estetici ženskog pokreta, a u tumačenju učenica Baletske škole Nacionalne fondacije za umetničku igru, izvedene su kasnije u brojnim pozorišnim prostorima, ali i na međunarodnim baletskim takmičenjima (Leće, Italija).\nNacionalna fondacija za umetničku igru i Beogradski festival igre, uz podršku Fondacije Art Mentor iz Lucerna i Ministarstva državne uprave i lokalne samouprave Republike Srbije, otpočeli su 2017. godine realizaciju projekta Karavan igre, koji se odvijao pod pokroviteljstvom Ane Brnabić, predsednice Vlade Republike Srbije. Petnaest gradova bilo je uključeno u ovaj multidisciplinarni projekat koji ima za cilj da kroz različite aktivnosti, približi klasičan balet i savremenu igru svim zainteresovanim učesnicima i posetiocima.\nKaravan igre je podstakao edukaciju i stipendiranje talenata, uključio sasvim novu publiku u praćenje baleta i savremene igre, i istovremeno usmerio lokalne organizacije da razvijaju produkcionu mrežu i postave temelje kreativnih industrija, posmatrajući kulturnu ponudu kao vredan turistički potencijal. Kroz intenzivni program prvog Karavana igre, sagledan je nivo interesovanja publike, mogućnost daljeg uključivanja talentovane dece u različite programe, kao i tehnički kapaciteti za uspostavljanje narednih gostovanja.\nDrugi Karavan igre, realizuje se tokom 2019/20 godine, sa složenijim programom, koji obuhvata gostovanja učenika Baletske škole Nacionalne fondacije za umetničku igru, učenika Baletske akademije iz Rima, prvaka i solista Baleta Narodnog pozorišta, ali i brojnih domaćih i inostranih pedagoga u 10 gradova Srbije. Za ostvarivanje ovog projekata, Fondacija koristiti veliki deo sopstvenih resursa, od filmskog i foto arhiva, do angažmana profesionalaca različitih zanimanja, odnosno brojnih igrača, koreografa, pedagoga, repetitora, istoričara igre, kompozitora, baletskih kritičara... Svi programi su za publiku besplatni, a kompletnu podršku realizaciji dala je Fondacija Art Mentor iz Lucerna, kao i lokalne samouprave. Krajnji cilj projekta je da dva grada dobiju isturena odeljenja profesionalne baletske nastave, kako bi se deca i mladi talenti, kontinuirano razvijali i u drugim sredinama.\nBaletska škola Nacionalne fondacije za umetničku igru teži konstantnom usavršavanju svojih učenika što ostvaruje kroz kurseve gostujućih pedagoga iz Italije (Emiliano Pikoli, Marko Ferini), Francuske (Aleksis Saramit), Amerike (Robert Karter, Kristina Koks), Grčke (Aleksandar Neškov), Izraela (Noa Verthajm), Hrvatske (Marjana Krajač), i mnogih drugih.\nUčenici Baletske škole Nacionalne fondacije za umetničku igru su dobitnici medalja na značajnim međunarodnim takmičanjima, i to u Atini u aprilu 2018. (3 zlatne, 1 srebrna i 2 bronzane medalje), u Kelnu u januaru 2019. (1 zlatna, 1 srebrna i 2 bronzane medalje), u Vilnjusu u junu 2019. (1 bronza), i u Pestumu u julu 2019. (1 srebro, 1 bronza).


Printing rešenja - Aigo\nInovativan pristup uređenju procesa štampanja Pravi izbor uređaja za office ili produkcionu štampu jedan je od proverenih načina da povećate profitabilnost. PRINTING REŠENJA\nOdabir printing rešenja nije samo odluka koja se tiče sadašnjosti, ona treba da anticipira budućnost\nIzbor odgovarajuće opreme nije tako jednostavan kao što na prvi pogled može da zvuči. Brzi napredak u tehnologiji znači da oprema koju kupite danas može biti zastarela već za nekoliko godina. U prilog tome govori sudbina uređaja koji su nekada izgledali nezamenljivi, poput faks mašina.\nInvesticija u printing rešenja nije mala pa odluku oko toga koje rešenje zaista odgovara vašoj trenutnoj, ali i željenoj poziciji treba doneti imajući u vidu sve\nJedan od najjednostavnijih načina da sačuvate novac jeste da svoje poslovanje učinite efikasnijim\nOpredeljenje za takav pravac razvoja deluje krajnje logično, ali kompanije neretko previde da se izvori ušteda nalaze baš u svakom segmentu poslovanja.\nKada uvedete integrisana hardversko-softverska rešenja u svoju flotu, otvaraju se mogućnosti da optimizujete upravljanje procesima štampanja što dovodi do uštede u papiru, energiji, potrošnom i rezervnom materijalu. Više od svega, uređaji renomiranih kompanija povećavaju produktivnost i smanjuju troškove koji proizilaze iz neželjenih zastoja u radu.\nOsim ušteda, koje su očigledna dobrobit pravog izbora, kvalitetna rešenja utiču i na vaš doprinos očuvanju životne sredine, a to je cilj kome svaka uspešna kompanija teži.


Partizanova još veća briga od poraza - Šta je sa Lakčevićem? - Sportske.net\nDobio je priliku u drugom poluvremenu, ali je pre kraja meča morao u svlačionicu.\n''Grupni problem'' u Partizanu?!Uzalud Filipove bravure, Partizan praznih šaka - Nikolićeva ''osveta'' u Subotici!Svi su tu, kao nekada - Ko iz lože bodri Partizan u Subotici? Nikolić opet izjednačio!Poluvreme - Kakva forma Filipa Stevanovića pred derbi, Savo na slatkim mukama!Ko će kome, nego svoj svome - Spartak izjednačio protiv Partizana!\nJedan od igrača iz Partizanove ''mlađe garde'' kojima ove sezone trener Savo Milošević ukazuje šansu jeste i Nikola Lakčević.\nDvadesetogodišnji krilni fudbaler je prošlog leta debitovao za prvi tim Partizana, do sada je upisao deset nastupa u crno-belom dresu, ali danas je u meču protiv Spartaka u Subotici doživeo povredu kolena.\nUdarac je bio bolan, nije mogao da nastavi meč posle ukazane lekarske pomoći, pa je to još i veća briga za crno-bele od današnjeg poraza rezultatom 3:2.\nNekoliko sati posle meča, iz Partizana je medijima dostavljena ova informacija u vezi Lakčevićeve povrede:\n''Igrač je osetio neprijatnost u zglobu kolena i preventivno je izveden iz igre. U toku sutrašnjeg dana obaviće se snimanje, kako bi se uklonile sve eventualne sumnje'', saopšteno je večeras iz Partizana.


Šta je ono što turske organizacije civilnog društva mogu da nauče od srpskih o uključivanju u proces pregovora sa Evropskom unijom bila je glavna tema sastanka između predstavnika Nacionalnog konventa o Evropskoj uniji (NKEU) i članova mešovite delegacije Turske, koji je održan u sredu, 26. oktobra. Način rada i strukturu NKEU kolegama iz Turske predstavila je Maja Bobić, generalna sekretarka Evropskog pokreta u Srbiji, koji je sekretarijat NKEU.\nNa prvom sastanku „Podeli svoje znanje postani mentorka“, od svoje mentorke Svetlane Stefanović, više puta sam čula rečenicu da je „deljenje znanja osnova svega“ i da se samo zajedničkom podrškom i uz deljenje znanja možemo dodatno edukovati i lično razvijati. Vremenom sam se sve više uveravala u istinitost ove rečenice i primenjivala je u brojnim situacijama. Uspešne žene, na čelu sa mentorkama su se na svakoj sesiji trudile da pomognu mentorinama i podele svoje znanje, koje su mukotrpno sticale godinama i uspevale da postanu rukovodeće u svojim kompanijama. Sve me je to, kako tada, tako i sada bodrilo da ne odustajem i uz put rešavam prepreke na koje sam povremeno nailazila, tokom poslovnih poduhvata.\nProgram mentorstva kao vid neformalnog obrazovanja je izuzetno važan, a u mom slučaju se sve dešavalo baš u pravo vreme, onda kada sam osetila potrebu da konstantnim usavršavanjem i radom na sebi uz pomoć mentorke i novih saznanja i širenjem profesionalne mreže razvijem određenu strategiju za postizanje svojih profesionalnih ciljeva.\n...Naša okupljanja svake poslednje subote u mesecu, na kojima sam neizmerno zahvalna, su me ispunjavala neverovatnom količinom pozitivne energije, i davala mi krila za nove profesionalne poduhvate.\nIZ UGLA NAŠE POLAZNICE KSENIJE\nMeni je ovaj program pružio osećaj pripadnosti jednoj grupi pametnih, vrednih, motivisanih, ambicioznih i zbog svega napred navedenog za mene uspešnih žena. Radovala sam se svakoj suboti rezervisanoj za mentorstvo.\nGrupa za javno zastupanje zapadnobalkanske šestorke (ZB6) koja je osnovana krajem septembra u Beogradu, pokrenula je danas veb portal na engleskom wb6.info, kako bi bolje i direktnije komunicirala sa ciljnim grupama i zainteresovanom javnošću. Organizacije civilnog društva iz Albanije, BiH, Crne Gore, Kosova, Makedonije i Srbije predvođene Evropskim pokretom u Srbiji, pokrenule su formiranje ove Grupe sa ciljem da doprinesu olakšavanju i ubrzavanju pristupanja celog regiona Evropskoj uniji.\nPovodom međunarodnog dana žena na selu, koji se obeležava 15.oktobra, članica Foruma mladih Evropskog pokreta u Srbiji, Ivona Živković, napisala je kratak pregled stanja.\nMaterijalna deprivacija se smatra jednom od najznačajnijih dimenzija siromaštva i socijalne isključenosti s obzirom na to da ukazuje na šire materijalne nedostatke za zadovoljenje osnovnih životnih potreba. Položaj sela u Srbiji je na nezavidnom nivou u odnosu na grad, pa su tako i životni uslovi njegovih stanovnika izuzetno loši, naročito u ruralnim regijama naše zemlje.\nU ponedeljak 17.10. u Opštinskoj upravi u Sremskoj Mitrovici, održana je prva javna debata u okviru programa „Imam pravo da znam o EU“ koju sprovodi Mreža Evropskog pokreta u Srbiji uz podršku Vlade Savezne Republike Nemačke u Srbiji. Javna debata pod nazivom „Budućnost EU - izazovi sa kojima se Evropa suočava u kontekstu evropskih integracija Srbije“ okupila je brojnu publiku, a većina njih su bili mladi aktivni u omladinskim organizacijama i Kancelariji za mlade.\n14 15 16 17 18 19 20 21 22 23 24 Idi na stranu: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49


Ivica Dačić, arhivska fotografija\nPredsednik Skupštine Srbije Ivica Dačić izjavio je da će predsednik Srbije Aleksandar Vučić, ukoliko dođe do promene američke administracije, naći način da Srbija ima dobre odnose sa SAD, prenosi Fonet.\n"Bez obzira ko bude predsednik, Srbija će nastaviti da ima dobre odnose sa Amerikom. Bajden se više puta sretao i sa predsednikom Vučićem, tri puta je dolazio ovde u posetu", poručio je Dačić koji je ranije pozivao srpsku dijasporu u SAD da glasa za Donalda Trampa.\nDačić se u sredu sastao sa ambasadorom SAD u Srbiji Entonijem Godrfijem, a dvojica zvaničnika su poručila da ishod izbora u Americi neće uticati na dobre odnose SAD i Srbije.\nSličnu poruku uputila je i premijerka Ana Brnabić tokom gostovanja na jednoj od televizija, ali iz Beograda još nije stigla zvanična reakcija na izbore u Americi.\nIstoričarka Radina Vučetić i Stevan Nedeljković sa FPN o polarizaciji američkog društva\nPredsednik Skupštine Dačić je kazao i da dokument koji je potpisan u Beloj kući 4. septembra ostaje na snazi i u slučaju da pobedi demorkata Džo Bajden, jer je "Srbija potpisala bez obzira na to ko je predsednik SAD".\nI američka Međunarodna razvojna finansijska korporacija (DFC), koja je otvorila predstavništvo u Beogradu i najavila ulaganja u Srbiju, ranije je saopštila da njen angažman u regionu neće biti zaustavljen eventualnom promenom u Beloj kući.


Povodom Dana evropske kulturne baštine Srpsko-jevrejsko pevačko društvo uz podršku Ministarstva kulture priređuje koncert „ZAJEDNO-ENDJUNTAS-TSUZAMEN”. Koncert će biti održan u ponedeljak, 8. oktobra u Pozorištu na Terazijama, sa početkom u 20 časova.\nBogat muzički program sefardske i aškenaske muzike obogaćen instrumentalnom pratnjom, pod dirigentskom palicom Nebojše Cvijanovića, oslikaće preplitanje tradicija i zajedničke srpske, jevrejske i evropske muzičke korene.\nZvuci Mediterana, Balkana, centralne Evrope na ladinu, jiidšu i srpskom čuće se u kompozicijama kao što su Ruse kose/Ojos Pretos, Mi kerido mi amado/Kad ja pođo na Bembašu i mnogim drugim pesmama, ali i u zvucima gitare Mladena Pecovića, udaraljki i klavira.\nAko se na biletarnici Pozorišta kupi jedna karta druga se dobije na poklon, istovremeno dve karte se poklanjaju u humanitarne svrhe.\nNezaboravljena umetnica Sonja Perišić\nKoncert „Sećanje na Sonju Perišić“ održan je u petak, 23. novembra u Knjaževsko-srpskom teatru u Kra...\nAutor Milena Jankovic\nU jednoj organizaciji je važno da zaposleni funkcionišu kao tim. Svako od zaposlenih treba da uloži ...\nPrevela Jovana Gačić\nCarstvo matematike: put oko sveta kroz trinaest portreta\nUkoliko volite (a i ako ne volite) matematiku, imate još vremena da uplovite u matematičku avanturu!...\nHelena Himel: Slušajte srce, ono nikada ne greši


Vučić sa Putinom oko nabavke vakcina za Srbiju\nPredsjednik Srbije Aleksandar Vučić razgovarao je danas telefonom sa predsjednikom Rusije Vladimirom Putinom i zamolio ga da “pomogne da Srbija što prije dobije dodatne količine ruske vakcine, kako bi što više građana Srbije u najskorijem periodu primilo pouzdanu zaštitu od korona virusa”.\nVučić i Putin su konstatovali da su Srbija i Rusija i u proteklom periodu, obilježenom teškoćama koje je donio korona virus, potvrdile visok stepen međusobnog razumijevanja i prijateljstva.\nVučić je zahvalio predsjedniku Putinu za podršku u borbi protiv koronavirusa, a posebno za isporuku vakcine Sputnjik V, jer je doprinijela tome da Srbija prednjači u vakcinaciji stanovništva, saopštila je Služba za saradnju medijima predsjednika.\nOn je takođe naglasio da će Srbija, uz pomoć stručnjaka iz Rusije, izgraditi postrojenja i samostalno proizvoditi vakcine.\nDvojica državnika su konstatovali da prijateljstvo Srbije i Rusije niko ne može da sruši, a da su odnosi dvaju zemalja stabilni i da idu uzlaznom linijom.\nOni su u dugom prijateljskom razgovoru razmotrili čitav spektar tema koje pokrivaju oblasti bilateralne saradnje, kao i regionalne i međunarodne situacije.\nVučić je zahvalio na nepokolebljivoj ličnoj podršci predsjednika Putina teritorijalnom integritetu i suverenitetu Srbije, kao i na aktivnoj podršci ruske države po pitanju Kosova.\n“Rusija razumije naše napore da obezbijedimo mir i stabilnost u regionu i spremnost Srbije za dijalog i kompromis kao jedini način za rješavanje otvorenih pitanja”, rekao je Vučić.\nVučić je potvrdio da Srbija namjerava da dalje razvija strateške odnose sa Rusijom i konstatovao da su mogućnosti za ekonomsku saradnju mnogo veće od iskorištenih.\nOn je stoga rekao da “posebnu pažnju treba usmjeriti na povećanje robne razmjene, završetak tekućih i pokretanje novih zajedničkih energetskih i infrastrukturnih projekata i dalje jačanje saradnje u oblasti tehnološkog razvoja i inovacija, kao i vojno-tehničke saradnje”.\nPredsjednik Putin je, s tim u vezi, istakao značaj rada Međuvladine mješovite komisije za saradnju, navodi se u saopštenju.\nTags\t#Aleksandar Vučić\t#bilateralni odnosi\t#Ruska vakcina Sputnik V\t#Vladimir Putin\nKosovski film "Košnica" osvojio tri glavne nagrade na filmskom Sandens festivalu u SAD-u


Lučić za BHRT: Nastavljam obavljati posao ministra do odluke Parlamenta\nEdis Deljković, 12/03/2021\nMiloš Lučić, ministar za ljudska prava i izbjeglice BiH izjavio je danas za Televiziju Bosne i Hercegovine, da nastavlja da radi posao ministra sve do eventualne odluke Parlamentarne skupštine BiH o njegovoj smjeni.\nPrethodno je Predsjedavajući Savjeta ministara BiH Zoran Tegeltija saopštio da je donio odluku o razrješenjeu ministra Lučića s obzirom da je stranka iz koje dolazi, Demokratski narodni savez donijela odluku o napuštanju koalicije i daljem opozicionom djelovanju.\n„Što se tiče obavljanja funkcije ministra ja do sada nisam imao problema sa predsjedavajućim. Ovo je odluka samo kao posljedica političke situacije. Na moj rad mislim da nema primjedbi i to možete provjeriti kod predsjedavajućeg Savjeta ministara“, rekao je Lučić za BHT1.\nTags\t#Miloš Lučić\nSve više blizanaca u svijetu\nFifa dala odobrenje Musijali da igra za Njemačku


Jandreoski izvršni direktor Aerodroma Crne Gore | MINA\nNaslovnica Glavna vijest Jandreoski izvršni direktor Aerodroma Crne Gore\nJandreoski izvršni direktor Aerodroma Crne Gore\nPodgorica, (MINA-BUSINESS) – Za novog izvršnog direktora Aerodroma Crne Gore izabran je Goran Jandreoski, kandidat iz Makedonije, sa bogatim radnim iskustvom u vazduhoplovstvu, saopšteno je iz kompanije.\n“Komisija, koju su činili članovi Odbora direktora Aerodroma i predstavnik Ministarstva kapitalnih investicija, izabrali su Jandreoskog nakon završenog konkursa i intervjua, a na osnovu njegove bogate profesionalne biografije”, navodi se u saopštenju.\n“Diplomirani je inžinjer elektrotehnike, ima diplomu iz menadžmenta civilnog vazduhoplovstva iz Singapura, kao i diplomu iz vazduhoplovstva MBA Aviation graduate na Univerzitetu Dunav Krems”, kazali su iz Aerodroma.\nJandreoski je tokom intervjua kao prioritete svog angažmana naveo sertifikaciju aerodroma, optimizaciju troškova preduzeća i tehničko unapređenje obje vazdušne luke.\nKonkurs za novog izvršnog direktora raspisan je 5. maja.\nZa tu poziciju, koju je do sada pokrivao vršilac dužnosti Ognjen Jovović, prijavilo se 14 kandidata.


Evropski ambasador bez komentara o prisluškivanjima u Makedoniji\nNepuna dva minuta je trajalo obraćanje ambasadora Evropske unije u Makedoniji Aiva Orava na konferenciji o novom tvining projektu o državnim kapacitetima u evrointegracijama. Umesto govora, on je uputio kratku poruku makedonskim političarima da dokažu da se zalažu za evropsku budućnost zemlje.\n"Moje kolege su mi pripremile govor, ali on je po meni previše tehnički i neću ga čitati", rekao je Orav.\n"Ovaj tvining projekat se odnosi na evropsku pomoć zemlji za integraciju u Evropsku uniju. Zadnjih nekoliko godina u ovoj zemlji čuli smo mnogo divnih reči o integraciji u Uniju. Sada je vreme da svi političari, ponavljam svi političari u ovoj zemlji to pokažu delima. Ovde smo da pomognemo vašoj zemlji na vašem putu ka Evropskoj uniji, medjutim moramo videti da vi zaista to želite", rekao je Orav.\nOrav nije hteo da komentariše da li je uvredjen zbog onoga što se čulo u objavljenim telefonskim razgovorima izmedju vicepremijera Zorana Stavreskog i ministarke unutrašnjih poslova Gordane Jankuloske, koje je prezentovao lider Socijaldemokratkskog saveza Zoran Zaev na pres konferenciji pre dva dana.\nNaime, u razgovoru, za kojeg Zaev tvrdi da je autentičan, o ambasadoru Evropske unije se koriste pogrdne reči. Prošle nedelje je Zaev saopštio da su u proteklom periodu prisluškivani i ambasadori najuticajnijih država u Makedoniji, dodajući da će im biti dostavljeni ti materijali. Nemačka ambasadorka Kristine Althauser je izjavila da još uvek nisu dobili ništa od lidera opozicije.\n"To su veoma ozbiljni navodi i ako su oni istiniti, mora se sprovesti transparentna i nezavisna istraga. Ako je prekršena Vienska konvencija o komunikaciji izmedju diplomata, to su svakako ozbiljni prekršaji. U ovom trenutku ne mogu reći više", kazala je ona.\nPrema Vienskoj konvenciji o diplomatskim odnosima, na koju se proteklih dana pozivaju sve ambasade, diplomatski personal ne sme biti prisluškivan čak ni po nalogu suda. Eksperti kažu da ukoliko se potvrde izjave Zaeva, to će doneti velike političke posledice na spoljno-političkom planu, kao i još veću političku krizu i veću političku izolaciju Makedonije.\nLoši uslovi u makedonskoj policiji\nInace nakon objavljenih razgovora izmedju članova vlade, za koje Zoran Zaev tvrdi da ih dobija od ljudi iz domaćih službi, otvorilo se i pitanje o problemima policajaca na terenu, pošto je ministarka Jankuloska rekla da pripadnici policije spavaju na gvozdenim krevetima i pokrivaju se ćebadima iz JNA, dok se vicepremijer Stavreski žalio da se u isto vreme troše velike pare u neproduktivne svrhe. Predsednik policijskog sindikata Tihomir Klimovski kaže da su pored starih uniformi i pocepane obuće, neisplaćenih dodatnih angažmana, veliki problem i radni uslovi, odnosno nerenovirane policijske stanice.\n"Da budem iskren, to su objekti koji negde datiraju još od pre Drugog svetskog rata i koliko da se renoviraju i popravljaju, to ne može biti funkcionalno. Istini za volju, nekoliko njih je promenjeno, recimo u Kumanovu, ali većina njih je izgradjena u 50-im godinama prošlog veka, a neki i ranije", rekao je Klimovski.\nKlimovski ističe da sindikat pokušava da u rešavanju svih problema policajaca, pored centralnih vlasti, uključi i lokalnu samoupravu.\nDa potsetimo, do sada je lider socijaldemokrata Zoran Zaev odrzao šest pres konferencija, na kojima je objavio snimljene razgovore na kojima se, kako kaže, jasno prikazuje sav kriminal vladajuće garniture.


A. K. · · Komentara: 1\nDa biste celu noć proveli u mirnom, kontinuiranom snu, trebalo bi da skinete donji veš, a možda i sve sa sebe.\nPrema naučnim saznanjima, idealna temperatura vazduha u prostoriji u kojoj spavamo je 18,3 stepena. Sve i da jeste tolika u našoj spavaćoj sobi, donji veš, pidžame, posteljina, kod nekoga i blizina partnera, ugreju naše telo više nego što mu zapravo prija.\nAko spavate potpuno goli, to podstiče kožu da se brže ohladi, što može pomoći telu u spuštanju temperature i bržem tonjenju u san - poručuju američki doktori, dodajući da je ovakav san i kvalitetniji, a to doprinosi opštem boljitku zdravlja.\nPročitajte još: Tri namirnice koje treba da izbegavamo pre spavanja: Mogu da vam poremete san\nUkoliko vam ovo nije blisko, a voleli biste da postane, počnite postepeno da se navikavate na ovakav vid spavanja.\nNajpre neko vreme spavajte bez majice, zatim bez donjeg dela pidžame, pa samo u donjem vešu i, tek na kraju, potpuno nagi. Birajte posteljinu od mekanih ili svilenkastih materijala, koja vam neće nadraživati kožu.\nUkoliko se još dvoumite da li da skinete baš sve pred odlazak u krevet, setite se da hronični nedostatak dobrog, kvalitetnog sna može dovesti do razvoja depresije, dijabetesa, visokog krvnog pritiska, bolesti srca, pa i gojaznosti.\nTakođe, utiče na smanjenje nivoa energije, pamćenje i intelektualna dostignuća.


Predsednica Evropske Komisije, Ursula von der Leyen, pozvala je danas Uniju da počne pristupne pregovore sa Severnom Makedonijom i Albanijom.\nVon der Leyen se obratila Evropskom parlamentu nakon govora slovenačkog premijera Janeza Janše, koji je govorio o prioritetima Ljubljane u narednih šest meseci. Janša je takođe pozvao da zemlje Zapadnog Balkana budu uključene u EU u ovoj generaciji te dodao da građani trebaju podržati neophodne reforme.\n“Ubeđena sam da će sa samita sa Zapadnim Balkanom u oktobru biti upućena važna poruka za sve,” rekla je Von der Leyen, te dodala da je “proces pristupanja Albanije i Severne Makedonije u našem interesu”.\n“To je takođe i pitanje poverenja jer Evropa mora da ispuni svoja obećanja”.\nProšle sedmice, tokom Prespa Foruma, predsednik Slovenije Borut Pahor je rekao da će putovati u Sofiju ove sedmice kako bi pokušao da pronađe rešenje za bugarski veto na razgovore sa Severnom Makedonijom. Ministar spoljnih poslova Slovenije Anže Logar takođe je rekao da će njegova prva poseta biti Bugarskoj kako bi se rešilo pitanje veta./ibna


Korbin: Postoji veza izmedju terorizma i ratova\nBeta 26. maja 2017. 14:55\nLider britanske Laburističke partije Džeremi Korbin rekao je da postoji veza izmedju britanskih vojnih akcija u inostranstvu i pojačane ekstremističke pretnje u zemlji.\nOn je dodao da mnogi eksperti, uključujući i britanske obaveštajne profesionalce, vide povezanost terorizma i ratova koje je Britanija podržavala, poput rata u Libiji.\nKorbin je izjavu dao u kampanji za parlamentarne izbore 8. juna koja je nastavljena nakon trodnevne pauze zbog terorističkog napada u Mančesteru u kome je poginulo 22 ljudi.\nPolicija, koja i dalje traga za osobama povezanim s bombašem Salmanom Abedijem, danas je uhapsila još jednog čoveka u vezi s napadom, a u pritvoru je već sedam ljudi starosti od 18 do 38 godina pod sumnjom da su prekršili Zakon o terorizmu.\nJoš uvek niko nije optužen za povezanost s napadom, a jedan uhapšeni dečak (16) i žena (34) su pušteni bez optužnice.\nVlasti istražuju moguće veze Abedija sa ekstremistima u Mančesteru, Evropi, severnoj Africi i na Bliskom istoku, a nivo bezbednosne uzbune u zemlji je „kritičan“, što znači da se veruje u mogućnost novog napada.\nPosebne mere bezbednosti će biti sprovedene za sutrašnje finale kupa Engleske u fudbalu kao i za druge sportske dogadjaje.\nBritanska policija koja radi na slučaju je nakon kratkog zastoja zbog curenja podataka u medije nastavila sa deljenjem informacija sa američkim kolegama jer su dobili uveravanja od vlasti SAD da će poverljivi podaci biti zaštićeni.


Dodik i Komšić primili delegaciju Švedske na čelu s ministricom Linde\n06.10.2020 / 16:58 Politika - Predsjedništvo BiH\nČlanovi Predsjedništva BiH Milorad Dodik i Željko Komšić primili su ministricu vanjskih poslova Kraljevine Švedske Ann Linde, ministra unutrašnjih poslova Kraljevine Švedske Mikaela Damberga, te specijalnog izaslanika protiv organiziranog kriminala Hakana Jevrella.\nRazgovarano je o bilateralnim odnosima Bosne i Hercegovine i Švedske, koji su dobri i prijateljski, bez otvorenih pitanja, a konstatovano je da je ova važna posjeta doprinos osnaživanju dobrih bilateralnih odnosa.\nKonstatovano je da ekonomsku saradnju treba podići na viši nivo i intenzivirati je, te bh. tržište približiti interesu švedskih uvoznika. Također je rečeno da dvije zemlje spaja i mnogobrojna bh. dijaspora, koja je odlično integrisana u švedsko društvo i spona je između BiH i Švedske.\nTeme susreta su bile i EU integracije, predsjedavanje Švedske OSCE-om, te zajednički rad na suzbijanju organizovanog kriminala i unapređenju sigurnosti.\nIzražena je zahvalnost Švedskoj na podrši reformskim i integracijskim procesima BiH, kao i procesu proširenja. Švedska je snažan zagovornik proširenja Evropske unije na zapadni Balkan i snažno podržava Bosnu i Hercegovinu na njenom putu ka evropskim integracijama. Švedska dugoročno podržava održivi razvoj i integraciju BiH u EU, te saradnju treba nastaviti unapređivati u oblastima kao što su ekonomske integracije, vladavina zakona, ljudska prava, rodna ravnopravnost i okoliš.\nRazgovarano je o obavezama koje BiH treba ispuniti kroz 14 ključnih prioriteta iz Mišljenja EK o zahtjevu BiH za članstvo u EU, sa snažnim fokusom na njihovu realizaciju. Članovi Predsjedništva BiH izrazili su opredjeljenje za nastavak evropskog puta BiH.\nEU podržava regionalnu saradnju i inicijativu „Mali Schengen“, koja podrazumijeva uvođenje standarda koji se primjenjuju u EU, a inicijativa je priprema zemalja regije za punopravno članstvo u EU, rečeno je tokom susreta.\nŠvedska preuzima predsjedavanje OSCE-om 2021. godine, pa je bilo razgovora i o sigurnosti u Evropi pred njihovo predsjedavanje, a akcenat susreta je stavljen na borbu protiv organiziranog kriminala. Konstatirano je da je organizirani kriminal zajednički problem, koji nadilazi pojedinačne državne granice i kao takav zahtijeva snažnu saradnju.\nRazgovarano je o aktuelnom problemu migrantske krize, te načinima rješavanja problema ilegalnih migracija i usvajanja Novog pakta i programa EU o migracijama i u tom kontekstu je razgovarano o saradnji u kontroli granica.\nČlanovi Predsjedništva BiH su izrazili zahvalnost na kontinuiranoj pomoći i podršci koju Švedska pruža BiH, posebno na planu integracija u EU.\nSastanku je, u ime predsjedavajućeg Predsjedništva BiH Šefika Džaferovića, prisustvovao savjetnik Haris Imamović, saopćeno je iz Predsjedništva BiH.


Sajam zapošljavanja kompanije „Lear“ u Titelu – Moj Titel\nSajam zapošljavanja kompanije „Lear“ u Titelu\n26. jula 2018. admin@mojtitel1 komentar na Sajam zapošljavanja kompanije „Lear“ u Titelu\nSajam zapošljavanja američke kompanije „Lear“ održaće se u subotu, 28. jula, u skupštinskoj sali u Titelu, u periodu od 16 do 18 časova. Tada će građani Titela moći da se prijave za posao operatera u proizvodnji u novosadskom pogonu ove kompanije.\nKako je jedan od prioriteta Opštine Titel smanjenje nezaposlenosti, predsednik Opštine Dragan Božić posetio je u utorak 24. jula novosadski pogon kompanije „Lear“ i razgovarao sa predstavnicima firme, ali i sa radnicima u pogonu. Nakon ove posete, Opština je odlučila da pomogne kompaniji da organizuje Sajam zapošljavanja i pruži šansu svojim građanima da čuju o kakvom je poslu reč i kakve uslove nudi ova američka kompanija.\nKorporacija „Lear“ je vodeći globalni proizvođač automobilskih sedišta i električnih sistema i važan dobavljač velikih svetskih proizvođača automobila, do čijih pogona delovi iz novosadskog pogona moraju biti isporučeni u tačno određeno vreme. Zato je „Lear“-u izuzetno važno da pronađe dobre radnike i ponudi im dobre uslove za rad: posao na neodređeno vreme, obezbeđen prevoz do posla, mogućnost napredovanja unutar kompanije, kao i zarade i bonuse u skladu sa rezultatima rada.\nU ovom trenutku, „Lear“ traži operatere u proizvodnji koji izrađuju električne kablovske snopove, pa će zato tokom Sajma zapošljavanja Titeljani biti upoznati detaljnije upravo sa tom pozicijom, ali i sa uslovima za zapošljavanje, uslovima rada, te sistemom plata i benificija. Građani će na istom mestu odmah moći da predaju svoja dokumenta i obave testiranje i razgovor za posao.\nSa proizvodnjom u Novom Sadu „Lear“ je započeo u aprilu 2016, a već u novembru iste godine i u novoj proizvodnoj hali koja se, zajedno sa kancelarijama i skladištima, prostire na 29.000 kvadratnih metara u novosadskoj Radnoj zoni Sever IV. Trenutno zapošljavaju 3000 radnika, mahom radnika u proizvodnji, mašinskih tehničara, tehničara elektronike i inženjera.\nTagged Lear Sajam zapošljavanja општина Тител\nTitel će uskoro imati spomenik Milevi Marić\n28. septembra 2017. 6. novembra 2017. urednik\nOdbor za obeležavanje stogodišnjice prisajedinjenja Vojvodine Kraljevini Srbiji počeo sa radom\n9. maja 2018. 10. maja 2018. urednik\n1 thought on “Sajam zapošljavanja kompanije „Lear“ u Titelu”\nRoad to Blogger kaže:\n7. avgusta 2018. u 00:10\nKada će se pojaviti reportaža sa ovog sajma?


Pedagoška prezentovala specijalistički program - Pirot Plus Online\nPedagoška prezentovala specijalistički program\n13. oktobar 2012. 10:02 Društvo Pirot Plus Online\nU Visokoj strukovnoj školi za obrazovanje vaspitača prezentovan je specijalistički program za vaspitače koordinatore za modelovanje integrisanog kurikuluma. Direktorka Visokoškolske ustanove, Danijela Vidanović, kaže da je reč o značajnom programu koji je dobar ne samo za školu i studente već i za grad.\n-Činjenica je da našem gradu nije dovoljna samo jedna visoka škola, dobro je imati lojalnu konkurenciju, što znači još škola ovog tipa i da konačno krenemeo u decentralizaciju. Pričam o Pirotu i tome da sa ponosom promovišemo specijalistički program koji smo zaradili u uslovima nelojalne konkurencije i u uslovama gde u hijererarhiji odlučivanja postoji ignorantski stav prema malim sredinama. Upornost je bila i te kako važna. Naš cilj je bio da iznesemao ovaj program do kraja i tako ćemo nastavititi, ova škola ima stogodišnju tradiciju i to se mora poštovati-kaže Vidanovićeva.\nTim za realizacije specijalističkog programa predstavljaju profesorka Emilija Popović, profesorka Mirjana Stanković Đorđević, profesorka Sanja Kovačević i profesor informatike Aleksandar Spasić.\nKonkurs za upis 55 studenata na specijalističke strukovne studije raspisan je 10. oktobra i trajaće do kraja meseca. Za program mogu konkurisati svi svršeni studenti strukovnih studija, a prema rečima direktorke, vodiće se računa kako o studentima koji su tek završili strukovni program tako i o vaspitačima koji su u radnom odnosu. Rang lista kandidata utvrdiće se na osnovu opšteg uspeha i rezultata prijemnog ispita.


RTCG - Radio Televizija Crne Gore - Nacionalni javni servis :: Ekonomija :: Za tržište najvažniji praksa i sposobnost\nMUSTAFIĆ U BRISELU 09. 11. 2018. 13:20 >> 12:57 0\nMUSTAFIĆ U BRISELU\nZa tržište najvažniji praksa i sposobnost\nJavne službe za zapošljavanje, udruženja poslodavaca i obrazovnih institucija trebalo bi da imaju jače veze i zajednički da djeluju kako bi se smanjile neusaglašenosti potreba tržišta rada i obrazovnog sistema, ocijenio je direktor Zavoda za zapošljavanje Crne Gore Suljo Mustafić na konferenciji Evropske mreže javnih službi za zapošljavanje koja je, na temu "Budućnost rada", održana u Briselu.\n"Ljudi koji izlaze iz obrazovnog sistema treba što bolje da budu pripremljeni za buduće aktivnosti na radnom mjestu, jer se na tržištu rada posebno cijene praktična znanja i sposobnosti. To je najbolje moguće ukoliko su predstavnici poslodavaca uključeni u planiranje obrazovanja", kazao je Mustafić.\nPomoćnik direktora za EU projekte i finansisjko upravljanje i kontrolu David Perčobić je istakao potrebu da službe zapošljavanja prate dinamiku razvoja informacionih tehnologija, pa i same vještačke inteligencije.\n"Na taj način bi se unaprijedili alati za predviđanje kretanja na tržištu rada i kreiranje virtualnih platformi slobodnih radnih mjesta, u cilju nadomješćivanja gubitaka radnih mjesta usljed procesa automatizacije", rekao je Perčobić.\nNa Konferenciji o Međusobnom učenju u Briselu preporučena je i orjentacija na koncept učenja tokom cijelog života i podsticanje inovacija kako bi se na dugi rok održala ponuda i potražnja radne snage. Istovremeno treba poboljšati efiksanost povezivanja prilikom posredovanja u radnim odnosima, kako bi se skratilo vrijeme prelaska na drugi posao i čekanja zaposlenja.\nSaradnja dovela do rasta investicija iz Turske


Abazović: Neće biti zabrane putovanja ako bude kao prošle godine – Borba\nAbazović: Neće biti zabrane putovanja ako bude kao prošle godine\nPotpredsjednik Vlade Dritan Abazović boravi u službenoj posjeti Sjevernoj Makedoniji na poziv tamošnjeg zamjenika predsjednika Vlade zaduženog za ekonomska pitanja Fatmira Bitićija, sa kojim je razgovarao o mogućnostima za unaprjeđenje ekonomske i regionalne saradnje, naročito u oblasti turizma, trgovine i poljoprivrede. Abazović je, kako je saopšteno iz Vlade, naveo da iskustva Sjeverne Makedonije u proizvodnji hrane mogu da posluže Crnoj Gori i da zajednički treba raditi na boljem plasmanu proizvoda. Naznačio je da će se Zapadnom Balkanu, nakon zdravstvene i ekonomske krize izazvane koronavirusom, otvoriti perspektiva i da u tome Crna Gora i Sjeverna Makedonija imaju velike šanse.\nKazao je da zemlje Zapadnog Balkana na nivou potpredsjednika Vlade treba da pokrenu dijalog i da nema sumnje da će u tome imati potpunu podršku kolege Bitićija. Zamjenik predsjednika Vlade Sjeverne Makedonije Fatmir Bitići je kazao da je za građane i ekonomije zemalja Zapadnog Balkana posljednjih godina važan Berlinski proces, u kojem Podgorica i Skoplje posvećeno rade da bi se ostvarili ciljevi predviđeni njegovim iniciranjem. “Cilj Zajedničkog regionalnog tržišta je da se ojača ekonomska saradnja između zemalja u regionu, da se poveća konkurentnost, ali i privlačnost regiona za tržište Evropske unije”, kazao je Bitići, kako navode iz Vlade. Bitići je rekao da regionalna konkurentnost umjesto regionalne konkurencije treba da bude budučnost regionalne saradnje.\nPoziv građanima S.Makedonije da odmor provedu u Crnoj Gori\nAbazović je pozvao građane Sjeverne Makedonije da svoj ljetnji odmor, ukoliko to dozvoli epidemiološka situacija, provedu u Crnoj Gori.\nRekao je, kako prenosi Portal RTCG, da je Crna Gora najviše zavisna od turizma, te da 25 odsto našeg BDP-a zavisi od turističke privrede.\n“Prošlu smo sezonu izgubili zbog kovida. Nekim pogrešnim odlukama smo možda onemogućili ljude da borave na našem primorju. Ako okolnosti dozvole, a svi navijamo za to, pozivam građane Sjeverne Makedonije da svoje ljetnje odmore provedu u Crnoj Gori”, rekao je Abazović.\nPoručio je da će se Makedonci u Crnoj Gori osjećati kao u svojoj kući, kako bi uvijek i trebalo da se osjećaju.\nAbazović je, kako prenosi Javni servis, rekao da se sada ne može predvidjeti situacija u vezi s kovidom: “Ako bude kao prošle godine, restrikcija za putovanja neće postojati. Krenuli smo u vakcinaciju, nadam se da ćemo masovnom vakcinacijom dostići nele značajne brojke”.\n“Nadam se da ako brojke s oboljelim ne budu drastično poremećene, da će ‘zeleni koridor’ funkcionisati. Ni sada nema većih restrikcija kad su u pitanju putovanja u zemljama regiona”, rekao je Abazović.\nOčekuje da dio privrede bude spašen, navodeći za primjer Hrvatsku koja je to uspjela tokom prethodne turističke sezone.\n“Potreba je građana da nakon svega što im se desilo, ako okolnosti dozvole, da makar na nekoliko dana promijene ambijent i opuste se sa porodicama i prijateljima”, rekao je on.\nGovoreći o vladavini prava, Abazović je rekao da će, ako budemo imali više korupcije, biti manje zdravih investicija.\n“Ne može kapital da dođe u zemlju u kojoj se ne osjeća sigurno”, rekao je Abazović.\nDžomić: Ne priliči Đukanoviću da izvrće stvari, stojim iza svoje izjave o Crkvi